text:
§ 1
Hesin sáttmáli fevnir um arbeiðara-/serarbeiðarayrki, sum fakliga eins væl og landafrøðiliga liggur inna øki hjá Klaksvíkar Arbeiðsmannafelag/Klaksvíkar Arbeiðskvinnufelag og Føroya Arbeiðsgevarafealg.
Grundlønin og eykaløn
§ 2
a. Fyri alt fyrifallandi dagleiðaraarbeiði so sum reingerð, lossing, lagur-, pakkhús-, fiska- og saltarbeiði verður grundlønin 123,09 kr. um tíman.
b. Fyri sildaarbeiði verður goldin viðbót uppá 0,06% um tíman.
c. Fyri arbeiði á sildaverksmiðjum verður goldin viðbót uppá 0,06% um tíman.
§ 3
Fyri útgrevstur, uppruddan á byggiplássum, kolarbeiði, skitið og ónossligt arbeiði, sement-, beton-, stoypi-, jarnbindingar-, vatnbyggi-, asfalt-, tjøru-, grótarbeiði og arbeiði á sleipistøð at skrubba botn á skipi uttan og smyrjing av skipi uttan upp til lúnning og málingaarbeiði við sproytu á skipasmiðju, verður grundlønin 123,09 kr. um tíman + viðbót 0,29% um tíman.
§ 4
a. Fyri arbeiði við grótjótrara, fyri passan av motorum, kompressarum, spølum og líknandi í samband við byggiarbeiði. Fyri passan av kranum. Fyri koyring av traktorum, dumparum og
líknandi amboðum, so sum vegtrumlum, hydrauliskum gravkúm, borivognum og betongbilum verður grundlønin 123,09 kr. um tíman + viðbót 3,35% um tíman.
b. Fyri at løða og spreingja og grótboran verður grundlønin 123,09 kr. um tíman + viðbót 5,19% um tíman.
c. Fyri tunnilarbeiði verður grundlønin 123,09 kr. um tíman + viðbót 4,73% um tíman.
d. Fyri at reinsa ketlar, vatntangar á skipi, oljutangar, lýsitangar og smeltitól og reinskan av kloakk og kjøli innan í skipi verður grundlønin 123,09 kr. um tíman + viðbót 5,47% um tíman.
e. Fyri arbeiði við vandamiklum burturkasti á brennistøðum, vandamiklum evnum, sum krevja serliga verndarútgerð, t.d. asbest, umframt fyri upptak eftir vanlukkum og fyri reingerð, har servitan er kravd verður latin grundløn + viðbót 5,47% um tíman. Hetta stykki er galdandi frá 1. mai 2013.
§ 5
Grundlønin hjá bilstjórum og gaffiltruckførarum fyri tey í § 2 nevndu arbeiði og fyri at standa við spæli á skipi undir lossing verður 123,09 kr. um tíman + viðbót 1,17% um tíman.
Grundlønin hjá bilstjórum og gaffiltruckførarum fyri tey í § 3 nevndu arbeiði verður 123,09 kr. um tíman + viðbót 1,62% um tíman.
Fyri koyring við kranvogni og tangavogni verður grundlønin fyri tey í § 2 nevndu arbeiðum 123,09 kr. um tíman + viðbót 3,59% um tíman, og fyri tey í § 3 nevndu arbeiðum verður grundlønin 123,09 kr. um tíman + viðbót 4,02% um tíman.
Protokollat: Partarnir binda seg til í sáttmálaskeiðnum at taka upp samráðingar um at endurskoða skipanina við viðbótum í sáttmálanum. Partarnir eru samdir um, at skipanin skal nútímansgerast, og miðast skal ímóti, at skipanin gerst so einføld og liðilig, sum til ber.
Setanarskriv
§ 6
Setanarprógv verða givin sambært løgtingslóg um setanarprógv.
Ungdómur
§ 7
Ungdómar 14 ár fáa 50%, 15 og 16 ár fáa 75% av vaksnamannalønini bæði fyri normal- og yvirtíð. 17 ára gomul fáa fulla løn.
Yvirtíðarløn og frídagar
§ 8
Yvirtíðarlønin verður fyri øll arbeiði roknað av fullari normalløn soleiðis:
Tá normalarbeiðstíðin er kl. 07-16:
Frá kl. 16-20: 35%
Frá kl. 20-07: 60%
Tá normalarbeiðstíðin er kl. 08-17:
Frá kl. 17-21: 35%
Frá kl. 21-08: 60%
Tá normalarbeiðstíðin er kl. 09-18:
Frá kl. 18-22: 35%
Frá kl. 22-09: 60%
Leygardagar kl. 00-24: 65%
Sunnu- og halgidagar frá kl. 00-24: 100%
Sama er galdandi fyri arbeiði, sum byrjar nevndu dagar, og heldur áfram um midnátt og til normalarbeiðstíðin tekur við aftur.
1. mai, jólaaftan og nýggjársaftan eru heilir frídagar. Flaggdagur, páskaaftan, hvítusunnuaftan, 1. november og Norðoyastevnuaftan eru hálvir frídagar.
Átrokandi arbeiði, sum verður gjørt 1. mai, jólaaftan, nýggjársaftan og eftir kl. 12 hesar dagar, verður lønt við dupultari normalløn, so leingi halgan varar.
Sambært lóg nr. 353, 7. august 1922 er grundlógardagur hálvur frídagur.
Um arbeiði byrjar í summarhálvárinum (summarhálvárið verður roknað frá 01.05 til 31.10) áðrenn kl. 4 á morgni og í vetrarhálvárinum áðrenn kl. 5, verður ikki farið niður í løn, fyrr enn høvi hevur verið at fáa svøvn (við svøvn skilst at hava verið burtur frá arbeiði í seks tímar, eisini um maður/kvinna skiftir arbeiðspláss):
Arbeiðstíð, døgndrift og skiftisvakt
§ 9
1. Normalarbeiðstíðin er 40 tímar um vikuna, og skal vera 8 tímar um dagin frá mánadegi til og við fríggjadegi, og skal tann dagliga arbeiðstíðin liggja millum kl. 7 á morgni og til kl. 18 á kvøldi, hetta soleiðis sum partarnir á teimum einstøku arbeiðsplássunum semjast um.
Bert galdandi fyri Klaksvíkar Arbeiðskvinnufelag:
Vanligur meiriluti á arbeiðsplássinum skal vera fyri hesum og atkvøðast skal við seðlum.
Er á arbeiðsplássinum gjørd semja um, at normalarbeiðstíðin skal liggja millum kl. 7 á morgni og kl. 16 á kvøldi, skal hetta vera galdandi fyri alt arbeiðsplássið.
Er á arbeiðsplássinum gjørd semja um, at normalarbeiðstíðin skal liggja millum kl. 8 á morgni og kl. 17 á kvøldi, skal hetta vera galdandi fyri alt arbeiðsplássið.
Er á arbeiðsplássinum gjørd semja um, at normalarbeiðstíðin skal liggja millum kl. 9 á morgni og kl. 18 á kvøldi, skal hetta vera galdandi fyri alt arbeiðsplássið.
Har eitt arbeiðspláss náttúrliga kann býtast upp í fleiri deildir, kunnu ymsar arbeiðstíðir avtalast millum arbeiðsfólkið saman við álitisfólkið og virkið, sum frávíkja normalarbeiðstíðini. Atkvøðast skal við seðlum. Hesar arbeiðstíðir skulu liggja millum kl. 07.00 og 18.00 og skulu stjórnirnar hjá feløgunum hava hesar avtalur, sum skulu vera skrivligar, til góðkenningar. Um feløgini ikki áðrenn 14. dagar hava fráboðað annað verða avtalurnar at meta sum góðkendar.
Um avtalað verður gjørd við arbeiðsfólkið í einari serstakari deild um frávik frá normalarbeiðstíðini smb. omanfyristandandi, so skal nýggja arbeiðstíðin hjá hesum starvsbólki metast sum normalarbeiðstíð, soleiðis at arbeiðið uttan fyri hesa tíð verður roknað sum yvirtíð sambært grein 8.
Døgverðatíðin skal verða 1 tíma og skal liggja millum kl. 12 og 13. Verður arbeitt í døgverðatímanum, skal dupult normalløn verða goldin, tó sunnu- og halgidagar dupult sunnudagsløn.
Kemst ásamt um aðrar etingartíðir, skal tó ongantíð verða meira enn 4 tímar millum hvønn verð. Einki verður goldið fyri mattíðirnar.
Arbeiðsformaðurin skal varskógva, tá ið mattíð er. Verður arbeitt yvirtíð, skal
varskógvast áðrenn farið verður til døgurða. Verður ikki varskógvað áðrenn døgurða,verður náttverðatímin, sum í hesum føri skal liggja millum kl. 18 og 19 ikki frádrigin, um byrjað verður aftur kl. 19.
Verður arbeitt longur enn til kl. 20 uttan at farið hevur verið til nátturða, verður yvirtíðarsatsurin frá kl. 21 at koma í gildi frá kl. 19.
Døgndrift
2. Døgndrift skal ganga í skiftum. Øll ídnaðarvirki, ið vanliga kunnu hava 3-skifti vakt, koma undir heitið døgndrift.
Um døgndriftsarbeiði á fiskavirkjum røkkur styttri enn 3 samdøgur/2 samdøgur samanhangandi og á øðrum ídnaðarvirkjum styttri enn 5 samdøgur saman-hangandi, verður hetta arbeiði avroknað sum vanligt arbeiði og goldið samsvarandi hesum, eisini hvat yvir- og nátttíð viðvíkur.
Í døgndrift verður lønin henda:
Frá kl. 08-16 vanlig normalløn.
Frá kl. 16-24 vanlig normalløn + 4,58% um tíman.
Frá kl. 24-08 vanlig normalløn + 6,41% um tíman.
Røkkur arbeiði á fiskavirkjum styttri enn 3 samdøgur, men í minsta lagi 2 samdøgur, verður lønin henda:
Frá kl. 08-16 vanlig normalløn.
Frá kl. 16-24 vanlig normalløn + 7,32% um tíman.
Frá kl. 24-08 vanlig normalløn + 9,15% um tíman.
Hesar viðbøtur verða ikki prístalsviðgjørdar. Mattíð við døgndrift verður ikki frádrigin.
Gongur døgndriftsarbeiðið um leygardagar, sunnu- og halgidagar, skal hetta avroknast sum leygardagar, sunnu- og halgidagar, men kan hetta tó ikki bróta 2/3/5-samdøgursregluna.
Upplýsast skal 24 tímar frammanundan vaktarskifti byrjar. Um ikki fráboðað verður innan ásettu freistina, so skal gjaldast 1. yvirtíð tann dagin fyri hvørt arbeiðsfólk á vaktunum.
Skiftivakt
3. Á ídnaðarvirkjum kann arbeiði fara fram í 2 skiftum, 8 tímar hvørt, við nøkulunda eins stórum holdum, sum skiftast um vaktirnar hvørja viku.
Um skiftisvaktararbeiði á fiskavirkjum røkkur styttri enn 3 samdøgur/2 samdøgur samanhangandi og á øðrum ídnaðarvirkjum styttri enn 5 samdøgur saman-hangandi, verður hetta at avrokna sum vanligt arbeiði og goldið samsvarandi hesum, eisini hvat yvir- og nátttíð viðvíkur.
Við samráðing arbeiðaranna og arbeiðsgevaranna millum kann arbeiðstíðin leggjast millum kl. 07-24, og lønin verður henda:
1. holdið: Vanlig normalløn.
2. holdið: 1. mai 2007 verður viðbótin 8% av grundlønini.
1. mai 2008 verður viðbótin 9% av grundlønini.
1. mai 2009 verður viðbótin 10% av grundlønini.
Røkkur arbeiði á fiskavirkjum styttri enn 3 samdøgur, men í minsta lagi 2 samdøgur, verður lønin hendan:
1. holdið: Vanlig normalløn.
2. holdið: Vanlig normalløn + 8,75 oyru um tíman.
Henda viðbót verður ikki prístalsviðgjørd. Mattíðin verður ikki frádrigin fyri 2. holdið.
Yvirtíð - um arbeitt verður meira enn 8 tímar á vaktini - við skiftisvaktararbeiði eins og sunnu- og halgidagsarbeiði verður goldið eftir § 8.
Sunnu- og halgidagar skulu ikki bróta 2/3/5-samdøgursregluna.
Har eitt arbeiðspláss náttúrliga kann býtast upp í fleiri deildir, kann avtala gerast um, at skiftivakt verður brúkt á einstøku deildini.
Avtalan verður gjørd millum arbeiðsfólkið saman við álitisfólki og virki. Atkvøðast skal við seðlum millum alt arbeiðsfólki á virkinum og umboð fyri feløgini nevnd í sáttmálanum, skal vera hjástødd meðan atkvøtt verður. Stjórnin í felagnum skal hava hesar avtalur, sum skulu vera skrivligar, til góðkenningar.
Um felagið ikki hevur fráboðað nakað innan 14 dagar frá tí at avtalan er móttikin, verða avtalurnar at meta sum góðkendar.
Upplýsast skal 24 tímar frammanundan vaktarskifti byrjar. Um ikki fráboðað verður innan ásettu freistina, so skal gjaldast 1. yvirtíð tann dagin fyri hvørt arbeiðsfólk á vaktunum.
Protokollat úr semingsprotokollini:
Viðvíkjandi døgndriftsarbeiði, har trot er uppá fólk, eru stjórnir Klaksvíkar Arbeiðsmanna- og Kvinnufelags samdar um, at er ynski um at víkja frá tíðarbýtinum í døgndrift, vilja stjórnirnar viðgera hetta við vælvild.
Um arbeiðarar, sum arbeiða døgndrift í 3 skiftum ynskja at broyta arbeiðstíðina, skal henda broyting í hvørjum føri góðkennast av stjórnum Klaksvíkar Arbeiðsmanna- og Kvinnufelags.
Mat og drekkatíð í døgndrift verður at praktisera, sum hon higartil hevur verið á teim ymsu arbeiðsplássunum og í teim ymsu arbeiðunum.
Somuleiðis verður í øðrum arbeiði drekkatíð at praktisera, soleiðis sum hon higartil hevur verið á teim ymsu arbeiðsplássunum og í teim ymsu arbeiðunum.
Álitisfólk
§ 10
Á hvørjum arbeiðsplássi hava arbeiðararnir rætt til at velja sær álitisfólk. Nærri reglur fyri álitisfólk eru skrásettar í serligari skipan í millum feløgini.
b. Nevndarlimir í fakfelag hava rætt til frí frá arbeiði sínum í sambandi við nevndararbeiði, samráðingar og skeiðluttøku. Fráboðan skal gevast arbeiðsgevaranum beinanvegin tá nevndarlimur fær fundarboð.
c. Viðvíkjandi uppsøgn av nevndarlimum í Føroya Arbeiðarafelag / Havnar Arbeiðsmannafelag / Havnar Arbeiðskvinnufelag / Klaksvíkar Arbeiðskvinnufelag og Klaksvíkar Arbeiðsmannafelag eru somu reglur galdandi sum fyri álitisfólk.
Minsta arbeiðstíð og løn
§ 11
Fyri eitt og hvørt arbeiði fær hvør tann, sum luttekur í arbeiðinum, løn fyri í minsta lagi 2 tímar, sjálvt um arbeiðið varir styttri.
Somuleiðis fáa arbeiðsfólk, sum eftir tilsøgn møta til arbeiðis, og arbeiðið ikki verður útint, løn fyri 2 tímar, ella um arbeiðið byrjar aftaná eina ásetta tíð, løn fyri ta tíð, tey hava bíðað.
Lønarútgjalding
§ 12
Arbeiðslønir verða at gjalda eina ferð um vikuna. Um avtala verður gjørd við avvarandi fakfelag (Klaskvíkar Arbeiðsmannafelag og Klaksvíkar Arbeiðskvinnu-felag) kann lønarútgjalding tó fara fram 14. hvønn dag/mánaðarliga. Við útgjalding skal vikuseðil fylgja við.
Arbeiðslønir fyri limir í Klaksvíkar Arbeiðsmannafelag verða at gjalda gjøgnum Klaksvíkar Løngjaldsstovu.
Arbeiðsskaðar
§ 13
Stk. 1. Um arbeiðsfólk kemur til skaða undir arbeiði og tey sambært læknaváttan eru óarbeiðsfør, verður goldið 20% av mistu arbeiðstíð upp til 10 dagar við 10% frá arbeiðsgevara og 10% frá arbeiðarafelag.
Stk. 2. Verður løntakari, sum hevur arbeitt hjá sama arbeiðsgevara í meira enn 9 mánaðir út í eitt, óarbeiðsførur orsakað av einum arbeiðsskaða, sum kann prógvast við læknaváttan, hevur arbeiðsgevari, aftaná at tíðarskeiði í stk. 1 er endað, skyldu at rinda munin millum dagpeningaveitingina og vanligu lønina, sum løntakari hevði fingið útgoldna, um viðkomandi ikki fekk skaðan.
Gjaldsskyldan hjá arbeiðsgevaranum stendur við inntil løntakari aftur er arbeiðsførur tó í mesta lagi 4 mánaðir aftaná, at arbeiðsskaðin er hendur.
Akkord og serarbeiðarar
§ 14
a. Har arbeiði og líkindi eru til, at akkord kann fara fram, er hetta loyvt. Tó kunnu stjórnirnar hjá Klaksvíkar Arbeiðsmanna- og -kvinnufelag og Føroya Arbeiðs-gevarafelag krevja sær hesar til góðkenningar.
Verður álagt at arbeiða yvirtíð við akkord, verður lønin at hækka sambært yvirtíðarlønina í § 8.
Formaður/-kvinna
§ 15
Hvør arbeiðsgevari hevur rætt til at hava ein formann/-kvinnu, ið ikki nýtist at vera limur í nøkrum felag.
Lán av arbeiðsfólki
§ 16
Bert galdandi fyri Klaksvíkar Arbeiðsmannafelag
Arbeiðskvinnu- og arbeiðsmannfelagslimir, ið eru í einum arbeiði, eisini akkordarbeiði, eiga ikki rætt til at rýma úr tí fyri at taka upp lossingar- ella annað arbeiði og harvið forða øðrum arbeiðsleysum í at fáa arbeiði.
Ei heldur er loyvt arbeiðsgevarum at læna fólk sínamillum, uttan tá arbeiðsfólk ikki fæst.
Tó hevur viðkomandi arbeiðsgevari, ið lænir fólk sítt út, ikki loyvi at taka nýtt fólk í arbeiði, so leingi tey, ið eru lænt, ikki eru komin aftur í arbeiði hjá sama arbeiðs-gevara.
Bert galdandi fyri Klaksvíkar Arbeiðskvinnufelag
Arbeiðsfólk, sum verður lánt frá einum arbeiðsgevara til annan arbeiðsgevara, varðveitir starvsrættindi síni.
Vaktarhald á skipum
§ 17
Vaktarmenn á skipum við bryggju á nátt fáa eina viðbót fyri náttina, sum svarar til 7,5 vanligar tímalønir. Leygar- og sunnunátt er viðbótin tað, sum svarar til 10 vanligar tímalønir. Náttin er frá kl. 21-08.
Har arbeitt verður á vaktini umborð við øðrum enn sjálvum vaktararbeiðinum skal løn gjaldast vaktarmanninum samsvarandi ásetingunum í hesum sáttmála.
Tilkallivakt
§ 17a
Arbeiðari, sum hevur tilkallivakt, verður frá mánadegi til og við fríggjadag kl. 24.00 løntur við 13,73% um tíman. Eftir fríggjadag til vanliga arbeiðstíð mánamorgun verður arbeiðari løntur við 27,45% um tíman.
Verður arbeitt í tilkallivakt, verður løn goldin sambært grein 9.
Tó skal henda áseting ikki føra við sær, at vaktargjøld eftir skipanum, sum nú eru í gildi, verða lækkað.
Uppsagnir og barnsburðarfarloyvi
§ 18
Stk. 1. Í einum og hvørjum arbeiði, sum varar longur enn 3 mánaðir, verður fyri tímalønt
arbeiði uppsagnarfreistin frá arbeiðsgevara hendan:
Minni enn 6 mánaðar starvstíð: 5 arbeiðsdagar.
Meira enn 6 mánaðar starvstíð: 7 arbeiðsdagar.
Meira enn 1 ára starvstíð: 10 arbeiðsdagar.
Meira enn 2 ára starvstíð: 15 arbeiðsdagar.
Meira enn 3 ára starvstíð: 20 arbeiðsdagar.
Meira enn 5 ára starvstíð: 25 arbeiðsdagar.
Uppsagnarfreistin frá arbeiðara síðu verður hendan:
Meira enn 3 mánaðar starvstíð 5 arbeiðsdagar
Meira enn 6 mánaðar starvstíð 7 arbeiðsdagar
Hetta er tó ikki galdandi, tá steðgur kemur í arbeiði vegna rávørutrot ella veður.
Arbeiðsgevari hevur, tá setanin hjá arbeiðsfólkinum endar, skyldu at geva arbeiðsfólkinum prógv um starvstíðina hjá arbeiðsfólkinum.
Stk. 2. Arbeiðsgevari hevur, tá setanin hjá arbeiðsfólkinum endar, skyldu at geva arbeiðsfólkinum prógv um starvstíðina hjá arbeiðsfólkinum.
Arbeiðsgevari skal skrivliga grundgeva fyri uppsøgnini, um tann uppsagdi biður um tað. Grundgevingin kann bert verða kravd, um tann uppsagdi hevur verið starvssettur í minst 9 mánaðir.
Løntakari sum er settur í starv eftir hesum sáttmála eigur rætt til barsilsfarloyvi sambært galdandi lóggávu.
Kvinna, sum er við barn, eigur at boða arbeiðsgevara sínum frá hesum í minsta lagi 3 mánaðir, áðrenn hon væntar at eiga, um hon ynskir at koma aftur í arbeiði, tá farloyvið er av.
Galdandi fyri Klaksvíkar Arbeiðskvinnufelag: Uppsøgnin skal vera skrivlig fyri báðar partar.
Stk. 3. Verður løntakari, sum hevur arbeitt hjá sama arbeiðsgevara í meira enn 9 mánaðir út í eitt, óarbeiðsførur orsakað av einum arbeiðsskaða, sum kann prógvast við læknaváttan, kann viðkomandi ikki sigast úr starvi fyrr enn 6 mánaðir, aftaná arbeiðsskaðin er hendur. Hetta er tó bert galdandi, inntil løntakarin aftur er arbeiðsførur.
At røkja hægri starv
§ 19
Arbeiðsfólk, sum eftir serligum boðum ella eftir frammanundan fastløgdum arbeiðslagi fyribils røkja hægri starv í 1 viku samfelt ella meira, eiga í hesum tíðarskeiði at verða lønt við somu løn, sum tann, sum tey avloysa fær, treytað av at tey yvirtaka tær arbeiðsuppgávur, ið standast av hægra starvinum.
Farloyvi
§ 20
Arbeiðsfólk, sum hevur starvast í 5 samanhangandi ár hjá sama arbeiðsgevara, kann fáa farloyvi uttan løn, har tað ikki stríðir móti áhugamálum hjá arbeiðsgevara. Arbeiðsgevarin skal hava starv tøkt, tá farloyvistíðin er farin.
Limagjald, lívstrygging, eftirløn og eftirsitiløn
§ 21
Stk 1. Fyri at stuðla týðandi endamál hjá Klaksvíkar Arbeiðsmannafelag verður eitt gjald uppá 1,5% av lønini frádrigið og hjá Klaksvíkar Arbeiðskvinnufelag eitt gjald uppá 2% av lønini frádrigið, áðrenn hon verður útgoldin. Gjaldið verður inngoldið av arbeiðsgevaranum til Klaksvíkar Arbeiðsmannafelag/Klaksvíkar Arbeiðskvinnufelag sambært manningarlista og kontoavriti, samstundis sum lønin verður flutt.
Stk. 2. Til lívstrygging og onnur sosial endamál verður eitt prosentgjald av lønini frádrigið, áðrenn hon verður útgoldin. Hetta prosentgjald er 1,5% fyri Klaksvíkar Arbeiðsmannafelag og 2,5% fyri Klaksvíkar Arebiðskvinnufelag.
Gjaldið verður inngoldið av arbeiðsgevaranum til Klaksvíkar Arbeiðsmannafelag/Klaksvíkar Arbeiðskvinnufelag sambært manningarlista og kontoavriti, samstundis sum lønin verður flutt.
Føroya Arbeiðsgevarafelag fær útflýggja reglugerðir, sum verða gjørdar í sambandi við nýtsluna av framman fyri nevnda prosentgjaldi.
Stk. 3. Arbeiðsgevarar rinda umframt lønina 10% av arbeiðslønini í eftirlønargrunn/skipan fakfelagsins. Hetta prosentð verður utgoldið í grunnin samstundis, sum lønin verður goldin.
Stk. 4. Tá arbeiðsfólk, sum hevur verið í minsta lagi 1 ár í starvi hjá verandi arbeiðsgevara, doyr, meðan hann/hon er í starvi, eigur eftirsitandi hjúnafelagi/sambúgvi ella børn undir 18 ár, sum arbeiðsfólk hevur skyldu at uppihalda, rætt til eftirsitiløn fyri tann mánaðin, tá viðkomandi doyr, og 3 mánaðar fram.
Fyri tímalønt verður lønin roknað sum miðaltalið av tí løn, sum er útgoldin av verandi arbeiðsgevara seinastu 12 mánaðirnar, sum viðkomandi hevur verið til arbeiðis.
Ósemja og gerðarrættur
§ 22
a. Verður ósemja um arbeiði, sum ikki er tilskilað í sáttmálanum, skulu feløgini beinan vegin upptaka samráðingar um arbeiðs- og lønarviðurskifti hesum viðvíkjandi áðrenn farið
verður til gerðarrætt.
b. Allar trætur um rættu fatan av sáttmálanum verða avgjørdar av einum gerðarrætti. Klaksvíkar Arbeiðskvinnufelag/Klaksvíkar Arbeiðsmannafelag velur 2, Føroya Arbeiðsgevarafelag velur 2 limir, og hesir 4 velja ástøðumann. Semjast teir ikki um hann, setur rætturin hann.
Um gjørligt skal avgerðin fyriliggja seinast 3 mánaðir aftaná, at gerðarrætturin er settur.
Eftirlønargrunnur og Grundlønarhækking
§ 23
Arbeiðsgevarnir rinda 10 % av arbeiðslønini í eftirlønargrunnin hjá Klaksvíkar Arbeiðsmanna- og kvinnnufelag.
Hesi prosent verða útgoldin saman við lønini.
1. mai 2016 hækkar grundlønin 2,65 kr. um tíman.
1. mai 2017 hækkar grundlønin 2,60 kr. um tíman.
Hesar hækkingar eru eisini galdandi fyri sersáttmálar.
Stk. 2. Tey, sum hava nátt fólkapensiónsaldur, fáa ístaðin upphæddina, sum skuldi verið flutt sum eftirløn, útgoldna sum løn. Áðrenn upphæddin verður goldin, verða gjøld, sum skulu rindast samstundis sum lønin, tikin av upphæddini, soleiðis at útreiðslan hjá arbeiðsgevara verður óbroytt.
Viðmerking: Hin 1. januar 2016 svara hesi gjøld til 16,31 % av tímalønini og 5,81 % av mánaðarlønini. Gjøldini eru frítíðarløn/frítíðarískoyti, ALS-gjald, Barsilsgjald, gjald til Arbeiðsmarknaðareftirlønar-grunnin og gjald til Vinnusjúkugrunnin. Tað vil siga, at pr. 1. januar 2016 verða 8,46 % løgd omaná lønina hjá tímaløntum og og 9,45 % løgd omaná lønina hjá teimum, sum halda feriu við løn.
Starvstíð
§ 24
Eftir 3 ára starvstíð verður viðbótin 1,25 % av grundlønini.
Eftir 5 ára starvstíð verður viðbótin 2,50 % av grundlønini.
Eftir 7 ára starvstíð verður viðbótin 3,25 % av grundlønini.
Eftir 9 ára starvstíð verður viðbótin 4,00 % av grundlønini.
Eftir 11 ára starvstíð verður viðbótin 4, 75% av grundlønini.
Arbeiðsfólk hava rætt til at flyta starvstíð frá einum arbeiðsplássi til annað, um tað ikki hevur verið burtur frá arbeiðsøki sínum longur enn 7 ár.
Viðbótin fyri 3 ára starvstíð verður latin frá 1. mai 2003
Viðbótin fyri 5 ára starvstíð verður latin frá 1. mai 2005
Viðbótin fyri 7 ára starvstíð verður latin frá 1. mai 2007
Viðbótin fyri 9 ára starvstíð verður latin frá 1. mai 2013
Viðbótin fyri 11 ára starvstíð verður latin frá 1. mai 2017
Til tess at fáa starvstíð frá nýggjum arbeiðsgevara skal arbeiðsfólkið kunna um møguliga starvstíð frá øðrum arbeiðsgevara við setan og í seinasta lagi, tá setanarprógvið verður undirskrivað.
Sunnu- og halgidagsarbeiði
§ 25
Sunnu- og halgidagsarbeiði arbeiðaranna er einans loyvt, har vandi er fyri, at virði í samband við framleiðslu landsins fara fyri skeyti.
Limaskapur
§ 26
Stk. 1 Partarnir eru samdir um, at teir hava felags áhuga í, at allir arbeiðsgevarar eru skipaðir sum limir í arbeiðsgevarafeløgunum, og at øll arbeiðsfólk eru skipaði sum limir í arbeiðsmanna- og arbeiðskvinnufeløgunum.
Stk. 2 Arbeiðsgevarafelagið arbeiðir fyri at kunna arbeiðsgevarar um teir fyrimunir, sum eru við limaskapi í arbeiðsgevarafelag. Somuleiðis arbeiða arbeiðarafeløgini fyri at kunna arbeiðsfólk um teir fyrimunir, sum eru við limaskapi í arbeiðsmanna- og kvinnufeløgunum. Partarnir arbeiða fyri at tryggja at verandi sáttmálar verða hildnir. Arbeiðsfólk og arbeiðsgevarar hava skyldu at siga feløgum sínum frá, tá ið óskipaði arbeiðsfólk ella arbeiðsgevarar eru á arbeiðsplássinum.
Stk. 3 Um arbeiðsgevari fær áheitan frá arbeiðarafelag um kunnandi tiltak á arbeiðsplássinum, skal ein slík áheitan viðgerast við vælvild, eins og arbeiðarafelagið skal virða, at dagliga arbeiðið ikki eigur at verða órógvað. Harafturat skal arbeiðsgevari loyva arbeiðarafelag umvegis álitisfólk síni at lata arbeiðsfólkum, bæði verandi og nýggjum, kunnandi tilfar um teir fyrimunir, sum limaskapur í fakfelag gevur.
Formaður/-kvinna
§27
Formaðurin/-kvinnan í ávikavist Klaksvíkar Arbeiðsmannafelag og Klaksvíkar Arbeiðskvinnufelag hevur rætt til farloyvi í í mesta lagi 6 ár uttan løn, og arbeiðsgevarin skal hava starv tøkt, tá ið farloyvistíðin er av.
Reingerð
§ 28
Stk. 1 Um avvarandi fakfelag ikki metir, at ávíst reingerðararbeiði við vanligum arbeiðsskjótleika kann fremjast innan teir tíðarkarmar, sum arbeiðsgevarin hevur sett av til hetta arbeiði, kann fakfelagið krevja, at ein ráðgevi, við viðkomandi førleikum, vegna fakfelagið fær høvi at kanna hølir og arbeiðsgongdir fyri at eftirkanna arbeiðið sæð í mun til nevndu tíðarkarmar. Sama er galdandi um fakfelagið metir, at tær umstøður, sum avtalaðar eru fyri reingerðina ikki eru loknar, t.d. at hølini ikki eru klár at gera rein.
Umboð fyri arbeiðsgevaran hevur rætt til at vera hjástatt, meðan kanningin fer fram.
Tá nevnda eftirkanning er farin fram, hevur ráðgevin rætt at krevja fund við arbeiðsgevaran fyri at viðgera eina møguliga ósemju um nevndu tíðarkarmar.
Um ósemjan ikki verður loyst, kann fakfelagið krevja málið viðgjørt saman við Føroya Arbeiðsgevarafelag.
Allir upplýsingar, sum koma fram undir slíkari eftirkanning, skulu viðgerast í trúnaði.
Stk. 2 Fyri upp og niðurvask verður veitt eykaviðbót uppá 9,15% um tíman. Um arbeiði við fiskavask verður uppafturtikið, skulu feløgini beinanvegin upptaka samráðingar.
Flutningsendurgjald
§ 29
a. Fyri almenn arbeiði, ið liggja so langt uttan fyri bygdina/býin, at neyðugt er at flyta arbeiðararnar, verða teir at fáa frían flutning til og frá við løn fyri koyritíðina fyri úttúrin.
b. Tá ið fólk verða send í burturarbeiði, eiga teir fult vistarhald og ferðaútreiðslur goldnar og løn fyri ferðingartíðina og annars eftir sáttmálanum.
Etingarrúm og arbeiðsklæðir
§ 30
Á øllum støðugum arbeiðsplássum, har fleiri fólk eru í arbeiði, eigur so vítt gjørligt at vera rúm til etingar og klæðir. Hesi rúm eiga at vera upphitaði.
Á arbeiðsplássum, har serligur búni verður kravdur, hevur arbeiðsgevarin skyldu til at lata slíkan búna. Sama er galdandi fyri búna (fótbúna og klædnabúna), sum arbeiðsgevarin krevur bert verður brúktur á arbeiðsplássinum. Í seinna førinum er henda skylda tó ikki galdandi, fyrrenn arbeiðari hevur verið í arbeiði í 3 mánaðir.
Aðalfundur
§ 31
Tá ið Klaksvíkar Arbeiðsmannafelag/Klaksvíkar Arbeiðskvinnufelag lýsa til aðalfund, skal arbeiði steðga 2 tímar undan lýstu fundum. Í serligum førum kann undantak gerast eftir nærri avtalu partanna millum.
Lærlinga- og yrkislønir
§ 32
Stk. 1 Fyri lærlingar, sum eru undir Ll. nr. 94 frá 29.12.1998 um yrkisútbúgvingar við seinni broytingum ella samsvarandi lóggávu, og sum starvast innan sáttmálaøkið, er lærlingalønin henda:
1. læruárið 32 % av yrkisløn
2. læruárið 40 % av yrkisløn
3. læruárið 45 % av yrkisløn
4. læruárið 55 % av yrkisløn
Fyri yvirarbeiði verða øll læruárini goldið grundløn + yvirtíðarløn sambært § 8 í høvuðssáttmálanum.
Stk. 2 Yrkislønin fyri tey, sum hava lokið útbúgvingina sambært stk. 1 er kr. 134,44 fyri tíman, og mánaðarlønin er kr. 26.302,49. Yrkislønin verður javnað eins og hjá yrkislærdum.
Yvirtíðarlønin er sum ásett í høvuðssáttmálanum, tó soleiðis at prosentini verða roknaði av yrkislønini.
Protokollat:
Føroya Arbeiðarafelag/Havnar Arbeiðskvinnufelag/Havnar Arbeiðsmannafelag/Klaksvíkar Arbeiðsmannafelag/Klaksvíkar Arbeiðskvinnufelag og Føroya Arbeiðsgevarafelag vátta við hesum, at um lóg ella kunngerð um upplæring/skeiðvirksemi, sum ikki kemur undir verandi lærlingaskipan í Ll. nr. 94 frá 29.12.1998 um yrkisútbúgvingar við seinni broytingum, verður sett í gildi, so skulu partarnir taka upp samráðingar um sáttmálaásetingar, sum skulu áset alønina hjá teimum persónum, sum fara undir slíka upplæring ella á slík skeið.
Hendan avtalan kemur í gildi tann dag hon er skrivað undir, og fylgir høvuðssáttmálanum.
Tórshavn, 30. apríl 2003.
§ 33
Sáttmálapartarnir kunnu gera sínamillum avtalur, sum avmarkaðar eru til ávís øki og ávís arbeiðspláss. Hesar avtalur skulu vera skrivligar.
Sáttmálauppsøgn
§ 34
Hesin sáttmáli hevur gildi frá 1. mai 2016 og kann sigast upp av pørtunum við 4 mánaða ávaring til ein 1. mai, fyrstu ferð 1. mai 2018.
Tórshavn, tann 6. mai 2016
KLAKSVÍKAR FØROYA
ARBEIÐSKVINNUFELAG ARBEIÐSGEVARAFELAG
Jastrid Niclasen, forkvinna Bergur Poulsen, formaður
Hergerð Joensen, næstforkvinna Høgni Hansen, næstformaður
Jóngerð Osberg Hansen Kristoffur Laksá
EllaN. Heinesen Jón Sigurdsson
Vónbjørt Guðjónsson Fróði Magnussen
Bogi Jacobsen
Atli Gregersen
KLAKSVÍKAR
ARBEIÐSMANNAFELAG
Arthur Guðjónsson, formaður
Jóhan Andreas Reyðberg, næstformaður
Theodor A. Olsen
Absalon Hansen
Marner Guðjónsson
______
Protokollat um rúmliga arbeiðsmarknaðin
Í sambandi við sáttmálasamráðingarnar 2007 millum Føroya Arbeiðsgevarafelag og Føroya Arbeiðarafelag, Havnar Arbeiðskvinnufelag, Havnar Arbeiðsmannafelag, Klaksvíkar Arbeiðskvinnufelag og Klaksvíkar Arbeiðsmannafelag vóru partarnir samdir um hetta protokollat um rúmliga arbeiðsmarknaðin.
Sum útgangsstøði eru partarnir samdir um, at yvirskipaða sosiala ábyrgdin liggur hjá landstýri og løgtingi. Samstundis er tilknýti hjá einstaka borgarinum til arbeiðsmarknaðin av stórum týdningi sosialt og sálarfrøðiliga.
Partarnir meta, at í einum vælskipaðum samfelag eiga allir arbeiðsførir borgarar at hava møguleika at átaka sær arbeiðsuppgávur, sum liggja innan fyri teirra førleikakarm. Tí hevur tað týdning, at so nógvir borgarar sum gjørligt koma á og vera verandi á arbeiðsmarknaðinum.
Arbeiðsmarknaðurin má vera liðiligur, soleiðis at so nógv sum gjørligt fáa arbeiði í boði gjøgnum alt arbeiðslívið uttan mun til førleika.
Partarnir eru samdir um at fremja starvssetanir av fólki við skerdum førleika. Hetta kann m.a. gerast so at hesir starvsbólkar fáa serliga tillagaðar setanartreytir. Við støði í vanligu ásetingunum í sáttmálanum eigur sostatt at bera til at lata arbeiði vera gjørt undir serligum treytum.
Klaksvíkar Arbeiðskvinnufelag/Klaksvíkar Arbeiðsmannafelag
§ 1
Arbeiðstíðin er 40 tímar ella 50 tímar um vikuna. Fyri arbeiðstíð omanfyri normaltíðina verður at gjalda yvirtíðarløn
§ 2
Mánaðarlønirnar við 40 tíma viku og 50 tíma viku verða reguleraðar við somu broytingum í grundlønini sum í høvuðssáttmálanum faldað við ávíkavist 173,33 og 216,67 tímar um mánaðin. Mánaðarlønin verður roknað í heilum krónum.
Lønin skal verða á konto hjá løntakara í seinasta lagi seinasta yrkadag í mánaðinum.
§ 3
Ungdómar 14 ár fáa 50%, 15 og 16 ár 75% av vaksnamannalønini bæði fyri normal-og yvirtíð. 17 ára gomul fáa fulla løn.
Ásetingar í sambandi við sjúku
§ 4
Verður arbeiðari, sum er settur sambært hesum sáttmála, orsakað av sjúku, sum gevur honum rætt til dagpening sambært lóg um dagpening, ikki førur fyri at gera sítt arbeiði, rindar arbeiðsgevarin munin millum tað, ið arbeiðarin fær útgoldið av dagpeningi, og tað hann vildi havt fingið í løn í starvinum. Veitingin frá arbeiðsgevara stendur bert við í ein mánað.
§ 5
Arbeiðarar við døgndrift við 3 skifti vakt verða løntir soleiðis:
Fyri 6 dagar verður lønin sum fyri 50 tíma viku.
Fyri 5 dagar verður lønin sum fyri 40 tíma viku.
Fyri fastlønt arbeiðsfólk er uppsagnarfreistin frá arbeiðsgevara síðu:
Upp til 6 mánaða starvstíð: 1 mánaði til ein 1. í mánaðinum
Frá 6 mðr. til 2 ára starvstíð: 2 mánaðir til ein 1. í mánaðinum
Meira enn 2 ára starvstíð: 3 mánaðir til ein 1. í mánaðinum
Uppsagnarfreistin við uppsøgn frá arbeiðsfólkinum: 1 mánaði til ein 1. í mánaðinum.
Uppsagnarfreistin skal vera skrivlig fyri báðar partar.
Tórshavn, tann 6. mai 2016
KLAKSVÍKAR FØROYA
ARBEIÐSKVINNUFELAG ARBEIÐSGEVARAFELAG
Jastrid Niclasen, forkvinna Bergur Poulsen, formaður
Hergerð Joensen, næstforkvinna Høgni Hansen, næstformaður
Jóngerð Osberg Hansen Kristoffur Laksá
Ella N. Heinesen Jón Sigurdsson
Vónbjørt Guðjónsson Fróði Magnussen
Bogi Jacobsen
Atli Gregersen
KLAKSVÍKAR
ARBEIÐSMANNAFELAG
Arthur Guðjónsson, formaður
Jóhan Andreas Reyðberg, næstformaður
Theodor A. Olsen
Absalon Hansen
Marner Guðjónsson
1. Á arbeiðsplássum har 5 ella fleiri fólk eru í vinnu, kunnu tey velja sær álitisfólk fyri 2 ár ísenn.
Bert fólk við føstum tilknýti til arbeiðsplássið, tímalønt ella fastlønt, kunnu verða vald til álitisfólk.
2. Á arbeiðsplássum har 20 ella fleiri fólk eru í vinnu, kunnu tey harafturat velja sær eitt trivnaðarumboð, tó uttan at hesi eru fevnd av verjuni í pkt. 10 og pkt. 11.
3. Álitisfólk skulu hava neyðuga kunning um tiltøk, sum ætlanin er at fremja, og sum kunnu hava ávirkan á arbeiðsumstøður.
4. Arbeiðsgevarin og nevndin í avvarðandi yrkisfelag skulu hava skrivliga fráboðan um, hvørji eru vald sum álitisfólk og trivnaðarumboð.
5. Álitisfólkið er umboðs- og tingingarfólk lagsbrøðranna við arbeiðsgevaran ella umboðsfólk hansara og skal gera sítt ítarsta til, at arbeiðið fer siðiliga fram á plássinum.
Arbeiðsgevarin og álitisfólkið eiga í felag at fremja eitt gott samarbeiði á arbeiðsplássinum.
Miðað verður ímóti, at álitisfólk er á hvørjari vakt.
6. Partarnir eru samdir um, at arbeiða fyri best møguligum trygdar- heilsu- og trivnaðarviðurskiftum á arbeiðsplássunum.
Endamálið er at skapa trygd, trivnað og menning á arbeiðsplássinum, at stimbra sosialt samanhald, og stimbra áhugan hjá starvsfólkinum og leiðslu fyri teimum arbeiðsuppgávum, sum áliggja. Viðvíkjandi trygdar- og heilsuviðurskiftum verður víst til galdandi arbeiðsumhvørvislóg.
Leiðsla og starvsfólk skulu í felag miða eftir, at tey krøv, sum frammanfyri eru sett til heilsuumstøður og trivnaðarviðurskifti, verða rokkin.
Heilsu- og trivnaðarpolitikkur fyri arbeiðspláss
Arbeiðsgevarar skulu bera so í bandi:
- At arbeiðsumstøðurnar eru soleiðis skipaðar, at minst møguligur vandi er fyri strongd millum arbeiðsbólkini,
- At tiltøk verða framd, sum skulu tryggja gott samstarv millum leiðslu og arbeiðsfólk og millum arbeiðsfólkini sínámillum,
- At happing ikki fer fram á arbeiðsplássinum,
- At møgulig kærumál um heilsu- og trivnaðarviðurskifti beinanvegin verða tikin upp, og verða viðgjørd millum leiðslu, álitisfólk og trygdarumboð,
- At neyðug tiltøk verða framd fyri at bøta um viðurskiftini, um tað vísir seg at tey viðurskiftini, sum nevnd eru frammanfyri, ikki eru nøktandi.
- At trivnaðarumboðini í arbeiðstíðini fáa høvi til at leggja til rættis sosial tiltøk, uttan lønarmiss, tó so at tað tarnar arbeiðnum sum minst. Hesi tiltøk kunnu eisini liggja uttanfyri arbeiðsplássið.
7. Álitisfólkið skal bera fram klagur og tilmæli frá arbeiðsfeløgum til arbeiðsgevaran ella, um hann ikki er at hitta, so til umboð hansara.
Álitisfólkið hevur eisini átalurætt viðvíkjandi ótrygd á arbeiðsplássinum, sí annars løgtingslóg nr. 58 frá 24. mai 1974.
Og eisini hevur álitisfólkið átalurætt viðvíkjandi málum, sum nevnd eru í 6 petti.
8. Um álitisfólk, tá samráðing er farin fram, ikki er komið til eina loysn við leiðsluna á arbeiðsplássinum, sum arbeiðarnir kunnu góðtaka, skal málið beinanvegin leggjast fyri
viðkomandi fakfelag.
Álitisfólk og arbeiðarar kunnu ikki niðurleggja arbeiðið, fyrrenn nærri boð eru komin frá fakfelagnum
9. Álitisfólkið hevur rætt til at fáa frí at røkja uppgávur sínar sum álitisfólk. Skyldurnar hjá arbeiðsfólkinum skulu fremjast soleiðis, at tað tarnar framleiðsluni sum minst. Leiðslan skal skjótast til ber hava boð um fráveruna.
Í hesum føri, eins og tá leiðslan boðsendir álitisfólki um mál, sum hava við arbeiðarar ella arbeiðsviðurskifti at gera, skal álitisfólkið fáa ta vanligu lønina fyri ta tíð, tey eru úr arbeiði.
10. Uppsagnartíðin hjá álitisfólki er sambært sáttmálanum, sum viðkomandi er sett/ur eftir. Harafturat fær álitisfólkið goldið 1 mánaðarløn.
Uppsøgnin skal grundgevast og bert fremjast av ávísari neyðugari ørsøk. Stendst uppsøgnin av vinnuloysi er sama galdandi fyri álitisfólk, sum fyri vanligar arbeiðarar annars.
11. Verður ósemja um uppsøgn álitisfólksins, verður hon at viðgera eftir § 21 b. Tekur slík ósemja seg upp, skulu feløgini beinan vegin taka upp samráðingar, áðrenn farið verður til gerðarrætt.
Fastheldur arbeiðsgevarin uppsøgn sína hóast gerðarrættaravgerð, sum gongur honum ímóti, ásetur gerðarrætturin tað endurgjald, sum hann verður at rinda álitisfólkinum.
Støddin av hesum verður at áseta eftir teim fyriliggjandi umstøðunum, men kann tó ikki setast til meira enn 3 mánaðarlønir sambært § 3 í fastlønarsáttmálanum.
12. Álitisfólk skal fáa frí uttan løn til at luttaka á skeiðum og øðrum fundum í sambandi við álitisfólkastarvið. Arbeiðsgevari skal skjótast til ber hava boð um fráveruna.
13. Tiltaksfólk fyri álitisfólk, sum skal vera á staðnum, tá álitisfólk hevur forfall, skulu virka undir somu treytum og hava somu sømdir sum álitisfólkini.
14. Um so er, at arbeiðarnir semjast um at velja eitt nýtt álitisfólk, kann slíkt val fara fram sambært punkt 1 og 4.
15. Broytingar í hesi álitisfólkaskipan kunnu bert gerast í samband við sáttmála-tingingar.
16. Um so er at ivamál taka seg upp viðvíkjandi hesi skipan, verða tey at leggja fyri gerðarrættin sambært § 21 b í sáttmálanum millum feløgini.
Tórshavn, tann 6. mai 2016
KLAKSVÍKAR ARBEIÐSKVINNUFELAG FØROYA ARBEIÐSGEVARAFELAG
Jastrid Niclasen, forkvinna Bergur Poulsen, formaður
Hergerð Joensen, næstforkvinna Høgni Hansen, næstformaður
Jóngerð Osberg Hansen Kristoffur Laksá
Elin N. Heinsen Jón Sigurdsson
Vónbjørt Guðjónsson Fróði Magnussen
Bogi Jacobsen
Atli Gregersen
KLAKSVÍKAR ARBEIÐSMANNAFELAG
Arthur Guðjónsson, formaður
Jóhan Andreas Reyðberg, næstformaður
Theodor A. Olsen
Absalon Hansen
Marner Guðjónsson
Millum Føroya Arbeiðarafelag
Havnar Arbeiðskvinnufelag
Klaksvíkar Arbeiðskvinnufelag
Havnar Arbeiðsmannafelag
Og Føroya Arbeiðsgevarafelag
er í dag gjørd henda avtala um tøkni:
§ 1
Um nýggj tøkni verður tikin í nýtslu á einum arbeiðsplássi, og henda tøkni væntandi kemur at hava við sær munandi ávirkan á arbeiðsgongdina og ella arbeiðsumstøðurnar hjá arbeiðsfólkinum, so skal arbeiðsgevarin skjótast til ber, og har hetta ber til minst 4 vikur áðrenn tøknin verður tikin í nýtslu, geva arbeiðsfólkinum neyva kunning um hesa tøkni og tær avleiðingar tøknin væntandi fer at hava við sær fyri arbeiðsfólkið.
§ 2
Arbeiðsgevarin hevur skyldu til at geva arbeiðsfólkinum neyðuga upplæring í nýtsluni av nýggju tøknini, áðrenn hon verður tikin í nýtslu.
§ 3
Arbeiðsgevarin skal kunna starvsfólki um broytingarnar, sum kunnu standast av nýggju tøknini, um hon hevur við sær, at starvsfólk mugu sigast upp. Miðast skal ímóti at slík generel kunning fer fram í seinasta lagi 14 dagar áðrenn møguligar uppsøgnir kunnu koma uppá tal.
Sjálv uppsøgnin av arbeiðsfólkinum skal fara fram sambært teimum uppsagnarfreistum, sum ásettar eru í avvarandi sáttmála.
§ 4
Um arbeiðsgevarin, við fráboðan um nýggja tøkni sambært grein 1 og 3, kemur í vanda fyri at avdúka viðurskifti, sum álvarsliga kunnu skaða kappingarumstøðu hansara, so hevur hann ikki skyldu at boða arbeiðsfólkinum frá hesari tøkni fyrr enn tøknin eftir ætlan verður tikin í nýtslu
§ 5
Henda avtala kemur í gildi 1. mai 2005 og kann sigast upp saman við galdandi høvuðssáttmála.
Tórshavn tann 3. mai 2005
KLAKSVÍKAR FØROYA
ARBEIÐSKVINNUFELAG ARBEIÐSGEVARAFELAG
Hanna Isaksen Jóhan Páll Joensen
Hergerð Joensen Kristoffur Laksá
Elsa Sigurðsson Jón Danielsen
Anna Højgaard Bergur Poulsen
Jastrid Niclasen Magni Arge
Hákun Djurhuus
Meinhard Jacobsen
KLAKSVÍKAR
ARBEIÐSMANNAFELAG
Jóhan A. Reyðberg
Knút Guðjónsson
Aneseus Petersen
Jákup Gerðalíð
Absalon Hansen


c: text/html

text:
Málið hevur verið vent fyrr á Olsen Olsen: at lesa eina bók um mánaðin! Fleiri hava vent sær til mín og greitt frá at tey hava tikið hugskotið um at lesa eina bók um mánaðin til sín. Fyri at halda ætlanini/uppskotinum við líka komi eg hervið við eini dagføring av hvørjum eg havi lisið seinastu tíðina. Í ár havi eg lisið:
Og í morgun kom postmaðurin við Tíðin við víkjandi ljósi av Eugen Ruge. Tríggjar av bókunum havi eg fingið sendandi ígjøgnum bókaklubban hjá Sprotanum. Tað er altíð gleðiligt at fáa post frá Sprotanum, tí aloftast er ein áhugaverd bók at finna, ið eg væntandi ikki hevði lisið annars. Serliga Veggurin av Marlen Haushofer dámdi mær væl. Og um man frammanundan veit eitt sindur um heimin hjá Camus, er Fremmandamaðurin ein fragd at lesa.
- Fremmandamaðurin, Albert Camus
- Laterna Magica 2, Ingmar Bergman
- Veggurin, Marlen Haushofer
- Øksin, Mihail Sadoveanu

robotstxt: allowed

filter: keep


text:
Skarvur og æða vildu bæði hava dúnið; tað var boðið øðrum teirra at fáa tað, og sjálv skuldu tey sameinast um, hvørt teirra tað skuldi vera, sum ognaðist tað. Men hetta bar illa í lag at sameinast um, tí hvørki vildi víkja fyri øðrum - bæði vildu líka fegin hava dún.
Fyri nú at hesin drátturin ímillum teirra skuldi fáa enda, og tey ikki bæði skuldu missa dúnið, so at tað kom hvørgum teirra til gagns, samtyktust tey um tað ráð, at tað av teimum, ið fyrri vaknaði næsta morgun og segði hinum frá, tá ið sól rann upp um havsbrúnna, tað skuldi eiga dúnið at verma seg við.
Tey settust tá bæði skarvurin og æðan í urðini hvørt javnt hjá øðrum, tá ið aftnaði dagur. Skarvurin visti væl, at hann var vanur at vera tung-svøvntur og hevði ilt við at vakna, tá ið hann var sovnaður fast; í ótta fyri ikki at vakna um sólarris, ætlaði hann sær ikki at sova alla náttina; tá helt hann mundi vera ivaleyst, at hann fekk dúnið, sum væl var vert eina vøkunátt. Og nú settist skarvurin so errin av tí, at hann, sum annars nevndist svøvnskarvur, ikki skuldi blundast alla náttina, og æðuna sá hann sita hjá sær í fasta svøvni.
Tað gekk toluliga væl fyrra partin av náttini, men tá ið longur leið út, fór hann at tyngjast og mátti dragast við svøvnin, sum tók at mennast á hann. Tó sat hann enn hálvvakin og andi, tá ið tók at lýsa fyri degi; tá rópaði hann av gleði yvir seg sjálvan: ”Nú blánar í eystri!”
Av hesum rópinum vaknaði æðan, sum nú var fullsvøvnt; - har ímóti var skarvurin nú so ovvekraður, at hann orkaði ikki longur at halda eyguni opin og durvaði nú, ið mest vardi um at vaka.
Tá ið sólin reis upp úr havi, var æðan ikki sein at siga skarvinum frá: ”Dagur í havi, dagur í havi!” Soleiðis fekk æðan dúnið; skarvurin mátti bøta enn meira: hann misti tunguna, tí at hann kundi ikki at tiga, tá ið tagt skuldi verið, og tað verður ofta havt á málið, tá onkur er bersøgin, og spurt: ”Hví er skarvur tunguleysur?” at hann kann koma til at hugsa um tungu sína sjálvs og læsa fyri hana um tað, sum ikki eigur at vera sagt.
V.U. Hammershaimb: ”Færøsk Anthologi I”, 1891


text:
arbeiðinum og nógv annað. Eisini verður ein góð máltíð at fáa. Tiltakið er alment, og øll eru
vælkomin.
Hesi 25 árini hevur Ísraelsmissiónin havt 22 volontørar í Ísrael í styttri ella longri tíð. 11 summur hevur Ísraelstoymið gjørt hjálpararbeiði í Ísrael. Ísraelsmissiónini og fólk við tilknýti til Ísraelsmissiónina hava eisini skipað fyri 18 bólkaferðum við føroyingum til Ísraels.
Ísraelsmissiónin hevur hesi árini havt nógvar gestir í Føroyum, og á hvørjum ári hevur
Ísraelsmissiónin stuðlað nógvum ymiskum arbeiði í Ísrael í bøn og fíggjarliga.
Ísraelsmissiónin hevur sum endamál:
– at vekja áhuga og kunna føroyingar um, hvat Bíblian lærir um Ísrael og jødafólkið og bera hesum Guds útvalda fólki gleðiboðskapin um Jesus Messias, stuðla teimum í forbøn og við kristnum næstrakærleika.
Myndatekstur:
Føroyingar á bíbliuskeiði við Genesaretvatnið í 2017.


text:
Samgongan hevur fleiri góð lyfti í samgonguskjalinum, men tey tykist bara verða heit luft og hvørvisjónir.
Úr samgonguskjalinum um dagstovnar og fólkaskúla ber til at lesa, at:
Miðvís og skipað førleikamenning og eftirútbúgving av leiðslum, lærarum og námsfrøðingum verða settar í verk, og einstøku stovnarnir fáa størri sjálvræði.
Samgongan tekur trupulleikar við trivnaði og happing á dagstovnum, í fólkaskúla og á miðnámi í størsta álvara og setir tiltøk í verk á hesum øki.
Samgongan vil menna dagstovnaøkið og geva tí uppiborna rúmd og tign við tí endamáli, at meira tíð verður til námsfrøðiligt virksemi, at skapa trivnað og málsliga menning. Námsfrøðilig gransking verður styrkt, og eftirmetingar í skúlaverkinum verða endurskoðaðar. Dagstovnaráðið skal fáast at virka.”
Hvat er hent - nú tvey ár eru liðin?
Jú, lærarar hava fingið møguleika at eftirútbúgva seg í leiðslu. Námsfrøðingar fingu IKKI tann møguleikan. Mentamálaráðið vil ístaðin, sum heild, bara sleppa undan ábyrgd av námsfrøðini við at kasta hana yvir á kommunurnar.
Tá talan er um “trivnaðin og happing á dagstovnum” er heldur einki gjørt, og ikki hava vit hoyrt um nakað “tiltak”, nú samgongan segði seg taka hetta í størsta álvara.
Samgongan vildi menna dagstovnaøkið. Geva tí ”uppiborna rúmd og tign”. Satt er: eitt stevnumið - vegleiðandi skjal undir dagstovnalógini - er sett í gildi.
Áherðsla er tó lagd á, at talan bert er um eitt vegleiðandi skjal í mun til dagstovnalógina. Hetta, hóast endamálið við skjalinum er, at tað skal virka sum leiðreglur fyri dagstovnavirksemi.
Hvønn týdning hevur eitt vegleiðandi skjal so? Ongan. Serliga um ongin upplæring fylgir við skjalinum.
Hvat viðvíkir: “meira tíð verður til námsfrøðiligt virksemi”, so duga vit ikki á nakran hátt síggja, at Mentamálaráðið hevur gjørt nakað við tað. Einki minstamark er ásett fyri tímajáttan til børn, og kommunurnar gera akkurát sum teimum lystir.
Millum lítið og onki gjøgnumskygni er á økinum.
At “skapa trivnað og málsliga menning.” er í sjálvum sær ein løgin orðing, tá hvørki tíð ella orka er sett av til at styrkja dagstovnaøkið. Fremsta amboð, at skapa málsliga menning og trivna við, er tíðin hjá teimum vaksnu á dagstovnunum saman við børnunum. At tey hava stundir at tosa og verða um tey einstøku børnini.
At styrkja gransking á námsfrøðiliga økinum. Hvat er sett av har?
Dagstovnaráðið er heldur ikki vorðin ein veruleiki.
Er alt bara politiskt spinn, fyri at tekkjast øllum samfelagsbólkum, uttan hald í veruleika?
Eg kann bara endurtaka meg sjálvan - tvey ár eru liðin og einki er hent?
Vit hava í fleiri førum roynt at fingið orð á landsstýriskvinnuna í mentamálum, Rigmor Dam, um hesi evni, men tað er stilt sum í grøvini. Onki aftursvar.
Tað sær ikki mætari út enn, at samgongan einans rekur symbol-politikk á dagstovnaøkinum.
Munnu veljararnir vera nøgdir við hetta?
Samgonguskjalið: https://d3b1dqw2kzexi.cloudfront.net/media/6803/fylgiskjal-mal-at-fremja-kvf.pdf


text:
Í apríl vóru 24.225 løntakarar og er hetta 769 færri enn í apríl 2009. Afturgongdin er í høvuðsheitum innan byggivinnu og privata tænastuvinnu. Nærum 350 færri fólk starvast innan byggivinnuna og í privatu tænastuvinnuni eru um 430 løntakarar færri.
270 fólk minni innan handil og umvæling
Nærum ein triðingur av arbeiðsfjøldini starvast í privatu tænastuvinnunum, og flest av teimum innan handil og umvæling. Flest fólk vóru í vinnugreinini í apríl 2008, tá tey vóru 3.271 løntakarar. Síðan tá hevur verði ein støðug minking. Seinasta árið eru tey vorðin 270 færri, ein minking uppá yvir 8%.
Fleiri og nágreiniligari tøl eru at síggja í hagtalsgrunninum


text:
Próvbók
Skrásetingin hjá Setrinum
Próvbókin er studentaskrásetingin á Fróðskaparsetri Føroya. Hugin Skaalum, fíggjarleiðari, hevur ábyrgdina av próvbókini og Anna Tórgarð, skrivstovufólk, hevur dagliga raksturin av próvbókini.
Lesandi kunnu fáa atgongd til skrásetingina av teirra egnu dáta í próvbókini á Studentaportalinum.
Her er vegleiðing til nýtslu av Studentaportalinum: Vegleiðing til innritan á Studentaportalin
Starvsfólk
2 starvsfólk arbeiða við próvbókini:
Hugin Skaalum, fíggjarleiðari
Teldupostur: hugins(at)setur.fo
Tlf. +298 292507
Anna Tórgarð, skrivstovufólk
Teldupostur: annat(a)setur.fo
Tlf. +298 292514


text:
EiNFALT er eitt minni lýsingarvirki, ið veitir tænastur til smærri fyritøkur - sum hava tørv á lýsingarvirki, ið skilir teirra tørv. Okkara prísir eru ásettir út frá, at kundin letur búmerki, tekst og myndir. Vit megna at halda góðar prísir umvegis tært samstarv við kundan.
Vit arbeiða skjótt og gott, til rímiligar prísir og innan fyri ásetta tíð.
einfalt er Miriam, sum bleiv útbúgvin markedskommunikatiónsgrafikari í 1998 og hevur síðani arbeitt hesi støð:
Stephanssons Hús
Dekostovan
Sansir
Posta
Nú arbeiðir hon sum sjálvstøðug. Miriam kennir sera væl til alt grafiskt og sniðgevingsarbeiði. Hon hevur arbeitt við øllum frá stórum skeltum, bilum og niður til frímerkir. Alt lívsrenslið hjá Miriam sæst á LinkedIn.
Eingin uppgáva er ov lítil, ring ella skriva til Miriam


text:
Ingi Samuelsen
19.06.2017 - 08:33
Ítróttur > Ítróttur > Kappróður
FM-róðurin, sum skuldi verið rógvin um vikuskiftið á Sundalagsstevnuni í Hósvík, er nú útsettur enn einaferð.
Fyrst varð ætlanin at gjøgnumføra kappróðurin í annaðkvøld, men nú er róðurin útsettur til mikudagin 28. juni.
- At tað er nógv annað virksemi, sum ein slík avlýsing/útseting rakar, er RSF væl vitandi um, tí summarið í Føroyum er tætt pakkað við øllum hugsandi aktivitetum. Kappróðurin er landsdekkandi, so ein slík avgerð vil altíð ávirka onkran part av landinum meir enn ein annan. Og soleiðis kemur tað altíð at verða.
- Róðrarsamband Føroya, fyriskiparin – Hósvíkar Róðrarfelag og høvuðsdómararnir og hava í dag skift orð um, hvat eitt møguligt alternativ til týsdagin er, so atlit verða tikin til so nógvar rógvarar sum møguligt. Niðurstøðan er at flyta róðurin, so róðurin verður mikudagin 28. juni. Starttíðirnar fyri teir ávísu róðrarnar koma seinni í vikuni, men byrjað verður við barnaróðrinum kl. 18.00, ljóðaðu boðini á heimasíðuni hjá róðrarsambandinum í gjárkvøldið.


text:
Føroyskir badmintonleikarar til RIG 2018
ítróttur02-02-2018 - 07:55 - Jóanis Albert Nielsen
Seinnapartin í dag fer eitt stórt ferðalag við badmintonleikarum til Íslands at luttaka í Reykjavik International Games (RIG). Tilsamans eru 61 leikarar, sum skulu spæla leygar- og sunnudagin.
Leikararnir, sum fara avstað, eru úr HBF, KBF, ÍF og MBF. Spælt verður í U11, U13, U15, U17 og U19.
Byrjað verður tíðliga leygarmorgunin, og hildið verður áfram, til síðsti dystur er leiktur seint sunnudagin. Nógvir dystir eru á skránni, tí ungu leikararnir skulu spæla í øllum trimum greinunum – einmans-, tvímans- og blandaðum tvímansleiki.
Aftur í ár verður skipað fyri landsdysti fríggjakvøldið millum unglingalandsliðini hjá londunum báðum. Í fjør vann Føroyar allar landsdystirnar í U13, U15 og U17, so í ár vil Ísland uppreisn. Føroyar fara tó at gera alt fyri at vera omaná, tá ið landsdystirnir eru liðugt spældir. Landsdystirnir verða skipaðir sum ein liðkapping, har einmans-, tvímans- og blandaður tvímansleikur verða leiktir. Í ár verður eisini landsdystur leiktur í U19.
Ferðalagið verður aftur í Føroyum mánadagin 5. februar.


text:
Felag fyri frælsan ítrótt í Eysturoy
Venjingar eru fylgjandi í fimleikahøllini:
Mikukvøld: 21:00 – 22:00
Les meira á : www.roysnid.com
Roysnið er felagið fyri frælsan ítrótt í Eysturoy. Tey venja á Svangaskarði, har rennibreyt er, við øllum fyritreytum til frælsan ítrótt. Roysnið lænir eisini fimleikahøllina.
Roysnið varð stovnað í 16. januar 1998. At Roysnið varð stovnað tá fekk stóra ávirkan á frælsa ítróttin í Føroyum. Tað skulu trý feløg innan ávísa ítróttargrein fyri at kunna stovna sersamband, so tá Roysnið varð stovnað í 1998, byrjaði arbeiðið at leggja lunnar undir FÍF, sum varð stovnað fýra ár seinni í 2002. Sølvi Reinert Hansen, sum var ein av stigtakarunum til at stovna Roysnið, gjørdist eisini fyrsti formaður í FÍF, og sat hann til 2006.
Felagið hvarv eftir nøkur ár, og Roysnið var í nógv ár mestsum bert eitt eiti. Flestu íðkarar úr Eysturoynni limaðu seg inn í Treysti, umframt at Treysti yvirtók tað mesta av virkseminum hjá Roysninum. Kortini hava tað alla tíð verið íðkarar, sum hava ynskt at umboða Roysnið.
Einaferð í 2011 byrjaði Roysnið, so smátt at líkjast einum felag aftur, tí menn og kvinnur kallaðu til regluligar rennitúrar sunnumorgnar. Í byrjanini gekk heldur striltið at menna bólkin, men so líðandi hevur kortini gingið rætta vegin. Hesir spírar fingu við tíðini so frægt gróðrarfesti, at prátið fall á eina endurstovnan av felagnum, sum ikki hevði havt aðalfund í fleiri ár. 7. marts 2013 savnaðust fólk, eini 15 í tali, í bókasavninum við Løkin at umrøða møguleikan at blæsa lív aftur í rennifelagið. Tá fundurin var lokin var felagið sett á stovn aftur, ein starvsnevnd við 5 limum var sett saman, og nýggjur litur valdur til felagið.


text:
Innbúgv
Innbúgv er eitt felagsheiti fyri ting, ið eru gjørd til at stuðla menniskjakroppin, t.d. innbúgv til at sita í ella sengur til at sova í og hvíla seg í. Innbúgv kann eisini hava til endamál at goyma ting ella mat í. Innbúgv kann t.d. vera: borð, stólur, lenistólur, sofa, song, skáp, kommoda, reól osfr.
Innihaldsyvirlit
Føroyskt innbúgv[rætta | rætta wikitekst]
Hóast tað kann vera ringt at ímynda sær í dag, hava møblar verið framleiddir í Føroyum. Nógvir av møblunum frá 1940-árunum, sum framvegis standa í føroyskum heimum, eru framleiddir av føroyskum møblasnikkarum.
Modul OK[rætta | rætta wikitekst]
Seinni hevur eisini meira skipað møblaframleiðsla verið í Føroyum. Miðskeiðis í 1970-árunum fekk Annfinnur Zachariassen, sum átti Nýggja Bókhandil, á egnum føroyskum virki skapað og framleitt Modul OK-møblarnar. Tað vóru borð, stólar, sofur, hillar og annað, sum keyparin sjálvur setti saman og síðani kundi mála.
Myndir[rætta | rætta wikitekst]


text:
1920-2014
Elin Mortensen var rithøvundur og lærari.
Hon er fødd 26. mai 1920 á Tvøroyri og er búsitandi í Tórshavn.
Umframt at skriva bøkur, hevur hon skrivað í Mína Jólabók síðan 1977.
Útgávur:
1977 Fyrsta jólanátt, Kirkjuklokkan, Takkarbøn í Míni jólabók
1979 Sanna í summarfrí
Jól í Míni jólabók
1980 Jólatræið, Jólaboð í Míni jólabók
1981 Jóla-ferðin hjá Anniku í Míni jólabók
1983 Sanna og Marjun
1985 Bina og høsnarungarnir í Míni jólabók
1986 Jólahaldið í hellinum í Míni jólabók
1989 Janus og Sivar í Míni jólabók
1990 Barn undir krígnum
Floy í Míni jólabók
1991 Ein minnilig útferð í Míni jólabók
1992 Skilnaður í Míni jólabók
1993 Frans úr Assisi, Jóladøgurðin í Míni jólabók
1994 Tá ið kavin kom í Míni jólabók
1995 'Tyren er løs' í Míni jólabók
1996 Ljósini sloknað
Gullringurin í Míni jólabók
1997 Tá ið takið fór í luftina í Míni jólabók
1998 Jól á bygd í Míni jólabók
1999 Teir fóru at dyrgja í Míni jólabók
2000 Sára í Míni jólabók
2001 Heimbygd mín Tvøroyri
Jólagásin í Míni jólabók
2002 Summarið hjá Sáru og Sannu í Míni jólabók
2003 Tina og violinin í Míni jólabók
2010 Barn undir krígnum
Ummæli:
Á. D: Sanna í summarfrí. Skúlablaðið 8/1979
Heiður:
1990 Barnbókavirðisløn Tórshavnar býráðs


text:
Edward Fuglø er listamaður, føddur í 1965 í Klaksvík og býr har. Hann er útbúgvin á Skolen for brugskunst í Keypmannahavn 1987-91.
Hann hevur sniðgivið fleiri pallar og búnar til sjónleik og film. Hann er væl kendur sum myndprýðari av frímerkjum og bókum og hevur eisini prýtt bygningar við listaverkum sínum m.a. komuhøllina á Landssjúkarahúsinum.
Hann hevur havt listaframsýningar í Føroyum, Danmark, Íslandi, Svøríki, Hetlandi, Noregi og Grønlandi.
Útgávur:
2002 Føroyar - Putlispælið
2007 Apollonia
2009 Janus er ein stjørna
2011 Vampýrella
2012 Kongur
Poetikus
2014 SimmSalaBimm
2015 Abbasa staratræ í míni jólabók
2017 Gloria og Soria Moria
Ummæli/umrøða:
Helena Dam á Neystabø: Lat hugflogið reika. Sosialurin 14. desember 2007.
Samrøða í Kringvarpi Føroya um Simmsalabimm, 13. 10. 2014
Silja Aldudóttir: Tað ótrúliga ger innrás. Bókajól 2017. Sosialurin 15. november
Silja Aldudóttir: Tað ótrúliga ger innrás. Skúlablaðið 6/2017
Heiður:
1995 Barnabókavirðisløn Tórshavnar býráðs
2001 Norðurlendsku barnabókavirðislønina fyri myndprýðingar.
2001 Í uppskoti til Robert-Prisen fyri bestu leikbúnasnið í Bye Bye Bluebird
2002 Annað pláss í Schönste Briefmarke Europas
2007 Apollonia tilnevnd Barna- og Ungdómsvirðisløn Útnorðurráðsins
Heimasíða:


text:
Leygardagin skipaði Talvsamband Føroya fyri tí árligu steypakappingini fyri lið, ið varð hildin á Gjáargarði við Gjógv.
Í ár vóru 10 lið frá 6 feløgum umboðaði: Havnar Telvingarfelag 2 lið, Sandavágs Talvfelag 2 lið, Klaksvíkar Talvfelag 2 lið, Vestmanna Talvfelag, Tofta Talvfelag og Kollafjarðar Talvfelag. Harafturat var eitt lið mannað við unglingatelvarum, núverandi og komandi stjørnuskotum, ið allar samlir vóru komnir heim dagin fyri frá tí stóru talvkappingini Reykjavik Open. Hendan liðsamansetingin gjørdi at teir allir fingu sterka mótstøðu, og teir fingu eisini fleiri stig til høldar.
Kappingin er skipað á tann hátt, at 6 telvarar eru á hvørjum liðið. Telvaði vórðu 9 umfør, soleiðis at øll liðini møttu hvørjum øðrum, við umhugsunartíðini 10 min +5 sek/leik.
Kappingin var spennandi frá byrjan av, og tað vísti seg skjótt at kappingin fór at standa ímillum HT 1, ST 1 og KTF 1. Havnin hevði vunnið allar sínar dystir og ikki sett nógv stig til, men onki varð tó avgjørt fyrrenn í seinasta umfarinum, tá Havnin og Sandavágur møttust. Her dróg Havnin aftur longsta stráðið og vann dystin 4-2 og harvið kappingina.
Endaliga støðan gjørdist hendan:
1. Havnar Telvingarfelag 1 – 45,5 stig
2. Sandavágs Talvfelag 1 – 42 stig
3. Klaksvíkar Talvfelag 1 – 39,5 stig
4. Klaksvíkar Talvfeagl 2 – 29,5 stig
5. Vestmanna Talvfelag – 28,5 stig
6. Havnar Telvingarfelag 2 – 24,5 stig
7. Tofta Talvfelag – 18 stig
8. Kollafjarðar Talvfelag – 15,5 stig
9. Stjørnuskot – 15 stig
10. Sandavágs Talvfelag 2 – 12 stig
Havnin 1 – Steypavinnarar 2017
Liðið varð mannað við GM Helga D. Ziska, Martin Poulsen, Carl E. N. Samuelsen, Sjúrða Thorsteinsson, Herluf Hansen og Rógva Mortensen.
Sandavágur 1 – nr. 2
Liðið varð mannað við Rógva E. Nielsen, Høgna E. Nielsen, Torkil Nielsen, Bernhard Augustinussen, Ingi W. Joensen og Jónfinn Thomsen.
Klaksvík 1 – nr. 3
Liðið varð mannað við Ólavi Simonsen, Eyðuni Nolsøe, Steintór Rasmussen, Finnbjørn Vang, Horatiu-Cristian Filip og Tummas Martin Sólsker.


text:
Arbeiðsplássið
Í høvuðsheitum býtir føroyska arbeiðsumhvørvislóggávan hugtakið ‘arbeiðspláss’ í tríggjar partar.
- Føst arbeiðpláss - har ein arbeiðsgevari hevur eitt fast virkisøki, har starvsfólkini møta til arbeiðis – hetta er lýst í kunngerð um innrætting av føstum arbeiðsplássum.
- Skiftandi arbeiðspláss – har starvsfólk hjá einum arbeiðsgevara møta til arbeiðis at skiftandi støðum – hetta er lyst í kunngerð um innrætting av skiftandi arbeiðsplássum.
- Byggipláss – har talan er um arbeiðspláss har bygd verða bygningar ella mannaverk – hetta er lýst í kunngerð um innrætting av føstum arbeiðsplássum..
Óansæð hvat slag av arbeiðsplássi talan er um, er yvirskipaða reglan altíð, at arbeiðsplássið skal innrættast í fulltryggan hátt við atliti at trygd og heilsu út frá eini meting av umstøðum í arbeiðsumhvørvinum, sum kunnu hava ávirkan á likamligu ella sálarligu heilsuna.
Á teiginum til vinstru kanst tú lesa meir um hvørt arbeiðspláss.


text:
Spýggja
At spýggja er, sum leyst lív, ein máti at sleppa av við evni, sum kroppinum ikki tørvar.
Ofta kemst spýggjan av eini magaígerð elvt av virus. Hendan magaígerð er ikki drúgv. Hóast barnið kann vera rættuliga illa fyri, er tað at spýggja sjáldan vandamikið.
Hjá smærri børnum kann ringur hosti gera, at tey spýggja. Hjá størri børnum kann spýggjan koma av strongd, trupulleikum í skúla ella heima ella øðrum, sum hevur skelkað tey.
Børn spýggja aloftast, tá ið tey hava ovetið seg. Um spýggjan kemur av sjúku, so eru fepur og leyst lív ofta eftirfylgjan.
Ferðaverkur kann eisini vera ein orsøk.
Far til lækna:
- Beinanvegin, um tú heldur, at barnið er eitrað, t.d. um barnið spýr illa
- Beinanvegin, um barnið áhaldandi hevur ilt í búkinum
- Beinanvegin, um barnið hevur leyst lív, nógvan fepur og eisini spýr
- Um barnið ikki pissar sum vanligt
- Um barnið spýr í meira enn 1 samdøgur
Hvat kann eg gera?
Størsti ampi av spýggju og leysum lívi er dehydrering – vætutrot. Vætutrot stendst av, at meira væta fer úr kroppinum enn inn í kroppin. Børn kunnu skjótari tróta vætu enn vaksin, serliga um tey eisini hava fepur.
Hetta kann bøtast við, at barnið drekkur nógv vatn, saft, sodavatn ella annað. Gagnligt er, at í tí, sum drukkið verður, eru bæði salt og kaloriur, serliga um matarlysturin er ringur, tí at so fær barnið bæði orku, og tað verður ikki dehydrerað.
Tá ið barnið aftur fer at drekka, er týdningarmikið at byrja í smáum, so at barnið ikki spýr alt uppaftur.
Gev ikki barninum mjólk í byrjanini, uttan so at barnið fær bróst. Um barnið fer at spýggja av bróstamjólk, skalt tú seta teg í samband við lækna. Men gev gætur, at klíggja og spýggja er ikki tað sama. At nýføðingar klíggja er vanligt.
Foreldur skulu altíð vaska sær um hendurnar eftir at hava røkt barnið, so at tálmað verður, at tey verða smittað ella so at tey ikki bera smittuna víðari. Barnsins hendur skulu eisini vaskast.
Foreldur kunnu eisini nýta sóttreinsandi evni til hendurnar, so sum Alcogel®.
Finst nakað í handkeypi?
Í handkeypi á apotekinum fæst ávikavist pulvur (Revolyt®) og brúsitablettir (Resorb® – børn ≥ 3 ár) at loysa upp í vatni. Í hesum evnum eru sukur og salt, og tað skal loysast upp í kókaðum, kólnaðum vatni. Eigur ikki at blandast við saft, mjólk ella juice.


text:
31-29 vunnu kollfirðingar móti VÍF fyri viku síðani. Tað var eitt snópið tap, eftir at VÍF í Vestmanna hevði vunnið fyrra fyrsta dystin móti KÍF 31-24. Tungt er at skriva um slíkan dyst og long tíð er farin síðan uppgerðina, so óneyðugt er at fara í smálutir. Ingi Olsen kom sjálvur við dóminum í 3-2 beint eftir dystin, og hann segði tað mesta av tí, sum sigast skuldi. Hatta var alt ov vánaligt – og hann var so frægur, at hann átók sær sín part av úrslitinum. Leikararnir munnu saktans eisini átaka sær sín part av tapinum.
Tað er kanska ov bíligt at leita eftir orsøkum, tí vit mugu koma víðari og hugsa um næsta dyst móti strandingum sunnudagin. Leikskráin í ár er eitt sindur undarlig, og orsøkir kunnu vera til tað, sum eg ikki kenni. Men at spæla og vinna stórt móti toppliðnum og dupultvinnarunum í fjør og so skula bíða í 14 dagar at spæla næsta dyst er saktans ikki so heppið. Eg minnist, hvussu leikararnir fyri trimum árum síðani høvdu hug at spæla næsta dystin móti H71 beinanvegin, eftir at teir høvdu bukað hoyvíkingar av í fyrstu finaluni í Vestmanna. Teir vóru heitir og høvdu ongan hug at kólna.
Størsta orsøkin til at vit taptu í Kollafirði fyri viku síðani mundi vera, at vestmenningar undirmettu KÍF-liðið, sum til tá einki stig hevði fingið. Hví skuldi eitt VÍF-lið, sum hevði vunnið 11 mál móti oddaliðinum, rokna við at tapa móti botnliðinum? Hatta er tað vandamiklasta, sum hendir í høvdinum á leikarum í nærum øllum ítróttagreinum. Eg ivist ikki í, at venjararnir høvdu roynt at seta spælararnar upp móti kollfirðingum. Eg eri samstundis vísur í, at allir leikararnir eitt ella annað stað søgdu við seg sjálvar, at her er einki avgjørt, fyrr enn síðsta bríksl. Men onkra aðrastaðni í huganum er ein onnur rødd, sum kanska ikki hoyrist, men bara er har og sigur, sum Martin Joensen syngur í sanginum: “Tað gongur nokk”.
Tað gekk ikki. Jú, tað gekk eina løtu til støðuna 9-9, tá báðar verjurnar vóru sera passivar og har málmenninir nærum ikki tóku eitt einasta skot. Kollfirðingar fingu munin og vit kláraðu ongantíð at koma longur enn upp á javnt eina ferð í seinna hálvleiki. Tað var serliga í fyrra hálvleiki, at verjan hjá vestmenningum sveik. Tað gjørdist ikki lættari, tá okkara málmaður hesa løtuna ikki hevði ein av sínum bestu døgum. Eydnast tað so ikki tvær og tríggjar ferðir á rað hjá okkum at skora, og KÍF støðugt er á odda við 2-4 málum, fara leikararnir meira enn neyðugt at hyggja upp á máltalvuna. Hetta er eyðsýnt í summum dystum við slíkari gongd, og tá vita vit, sum síggja hvat hendir á vøllinum, hvat klokkan hevur sligið.
Um tað hevði týdning fyri úrslitið, at vøllurin mátti turkast oftari enn eg sjáldan havi upplivað áður í einum hondbólsdysti, veit eg ikki. Men tá VÍF vinnur, er tað upp á sítt skjóta spæl við høgum tempo, og tá ferðin støðugt verður tikin úr dystinum á slíkan hátt, kann tað hava týdning.
Verjan gjørdist eitt vet betri í seinna hálvleiki. Viljin var tilstaðar, og vit komu upp á javnt. Tað skuldi tó vísa seg, at viljin, neyvleikin og frekleikin var størri hjá kollfirðingum. Saman við eini rúgvu av kollfjarðaáskoðarum høvdu teir sett sær fyri at vinna sín fyrsta dystin á árinum. Og tað eydnaðist. Aftaná kunnu vit siga, at vit burdu vunnið, men tá eitt lið vinnur við tveimum málum, hevur tað liðið sigurin uppibornan.
Stigatalvan er ikki so ásýnilig við gulum eygum júst nú. Men her er bara eitt at gera: at taka seg saman aftur. Frá sunnudegnum verður tað ein hørð skrá. Fyrst StÍF á Skála sunnudagin, tríggjar dagar seinni kvølddyst móti Neistinum í Vestmanna, átta dagar seinni kvølddyst móti Kyndil í Havn, lítla viku seinni aftur kvølddyst í Klaksvík, og tríggjar dagar seinni leygardagsdyst í Hoyvík móti H71.
Skal pyntast upp á stigatalvuna, mugu flestu av hesum dystum vinnast. Og eingin verður lættur og eingin má leggja oyra til røddini um “at tað gongur nokk” – her skal øll orkast leggjast í, ikki minst í verjuni.
Kvinnurnar hjá VÍF spæla eisini á Skála móti StÍF sunnudagin. Tí vóna vit, at fleiri leita sær inn á Skála at stuðla okkara leikarum. hj


text:
Søgan
Skúlin í Leirvík
Elsti parturin av skúlanum í Leirvík er frá 1929. Her eru tvær skúlastovur, harav onnur í dag er fyrireikingar- og fundarhøli hjá lærarunum. Í ovaru hæddini er goymsla.
Í 1962 varð skúlin útbygdur við tveimum skúlastovum og fimleikarhøll.
Í 1982 varð skúlin útbygdur við tveimum lonum. Fýra skúlastovur komu afturat, umframt svimjihøll og hølir, sum í dag verða nýtt til serdeildina.
Í sambandi við umleggingina av skúlabygnaðinum í 2010, tá ið skúlarnir í Gøtu og Leirvík vóru lagdir saman í ein skúla, varð skúlin í Leirvík útbygdur við tveimum skúlastovum og einari miðhøll við bókasavni.
Síðani 2010 hevur byrjanardeildin, t.v.s. forskúli, 1., 2. og 3. flokkur, húsast í skúlanum í Leirvík.
Skúlin í Gøtu
Við Gøtugjógv eru 3 skúlabygningar.
Hin elsti, ið er frá 1886, hýsir í dag einari serdeild hjá skúlanum.
Í skúlabygninginum frá 1929 nýtir skúlin tær tvær niðastu hæddirnar, meðan ovasta hæddin hýsir tónlistaskúlanum í Eysturkommunu.
Skúlin frá 1974/2010 verður, allur sum hann er, nýttur til skúla.
Í 2010 vóru góðir 400 fermetrar bygdir afturat 1974-skúlanum. Í hesum tilbygningi eru 4 skúlastovur, bókagoymsla, 2 smærri bólkarúm, høll og 3 vesi.


text: Í morgin fríggjadagin 3. oktober kl 17:00 letur upp ein forkunnug framsýning í Steinprenti við listaverkum hjá Jóhan Martini Christiansen. Hóast ungur listamaður, hevur hann longu gjørt um seg, fyrst í Mullers Pakkhúsi við Kolonibox í 2009, síðani í Keypmannahavn, har hann nú býr, og í Malmø, har hann hevur nomið sær myndlistarliga útbúgving. Framsýningin í Steinprenti, ið ber heitið DRESS, er merkt av einum í føroyskum listahøpi óvanligum atliti til tilfar, ið verður brúkt til verkini, og samstundis er tilfarið kanska ikki tað, vit vanliga sambinda við list. Dømi um tilfar, sum Jóhan Martini Christiansen dámar væl, er papp, ið hann sær ein serligan vakurleika í. Listamaðurin er eisini áhugaður í poesi, antin tað snýr seg um okkurt hann finnur í blómubukettini hjá Mrs Dalloway, ella í leysum setningum og orðum, sum hann t.d. ber eyga við á einum pappkassa. Tað snýr seg um eitt áhugavert knýti millum tað ítøkiliga og óítøkiliga á framsýningini, sum eisini inniheldur videolist, gipsrelief og grafisk prent - alt sum partar av einari stórari installatión, ið fevnir um alt framsýningarrúmið. Øll eru vælkomin á framsýningina, ið heldur áfram til 15. november í Steinprenti á Skálatrøð í Havn.


text:
Agnar Frederiksen
13.05.2018 - 17:10
Ítróttur > Ítróttur > Fótbóltur
38. og seinasta umfar í Premier League er leikt seinnapartin. Tað var lítil spenningur undan umfarinum. Tað var bert, um Liverpool tapti á heimavølli fyri Brighton og Chelsea vann í Newcastle, at nakað broyttist í mun til seinasta Champions League-plássið. Swansea var ikki matematiskt farið niður, men tað skuldi eitt undur til, um walisiska liðið skuldi bjarga sær.
Hvørki Swansea ella Chelsea megnaði eingongd at vinna, og Liverpool vann trygt á heimavølli ímóti Brighton, har Mohammed Salah skoraði sítt mál nr. 32 í Premier League. Eingin hevur skorað so nógv mál í einum kappingarárið, síðani Premier League byrjaði í 1992.
Í Huddersfield gav Pierre-Emerick Aubameyang Arsene Wenger eina góða farvælgávu, og í Suður Onglandi kom City, við málið frá Gabriel Jesus djúpt inni í yvirtíðini, uppá 100 stig í Premier League. Liðið hjá Guardiola er suverenur meistari, meðan United, ið heiðraði Micheal Carrick í dag, endar 19 stig aftanfyri nábúgvarnir. Hesi bæði liðini skulu saman við Tottenham og Liverpool spæla í Champions League í ár. Tottenham vann í dag 5-4 á Leicester. Chelsea og Arsenal noyðast at taka til takkar við einum Evropa League-plássi, meðan Burnley eisini skal spæla i kappingini, og tað má metast at vera eittt frálíkt avrik av Sean Dyche og hansara monnum.
Í Southampton leggja tey helst einki í tapið í dag. Liðið er bjargað, meðan Swansea, Stoke og West Bromwich flyta niður.
Burnley - Bournemouth 1-2(1-0)
Crystal Palace - West Bromwich 2-0(0-0)
Huddersfield - Arsenal 0-1(0-1)
Liverpool - Brighton 4-0(2-0)
Manchester United - Watford 1-0(1-0)
Newcastle - Chelsea 3-0(1-0)
Southampton - Manchester City 0-1(0-0)
Swansea - Stoke 1-2(1-2)
Tottenham - Leicester 5-4(1-2)
West Ham - Everton 3-1(1-0)


text:
Vit eru eitt toymið av fysioterapeutum, sum seta okkara fakliga førleika og góðskuna í okkara viðgerðum í hásætið. Vit eftirútbúgva okkum støðugt við skeiðum bæði innan- og uttanlanda.
Sum bólkur hava vit nógvar ymiskar royndir, og vit brúka hvønn annan, við at vegleiða og luttaka í viðgerðini hjá hvørjum øðrum. Vit hava somuleiðis regluliga innanhýsis undirvísing. Hettar gera vit fyri alla tíðina at veita bestu viðgerðina.
Eisini luttaka vit á altjóða ráðstevnum, fyri at vera kunnaði um tað nýggjasta innan gransking og tað nýggjastu vitanina um trupuleikar í rørslulagnum.
Á Havnar Fysioterapi er tað eitt krav at allir fysioterapeutar skulu útbúgva seg innan Mechanical Diagnosis and Therapy, McKenzie Klassifikatiónssysteminum, og sum minimum takað grundútbúgvingina Cert.MDT.
Sum einasta klinikk í landinum og sum ein av teim fáu í hesum vælútbúgna selskapinum í heiminum, er Havnar Fysioterapi góðkend McKenzie Klinikk, Certified McKenzie Clinic .


text:
Ynskir tú hetta slag av fígging? Set teg í samband við okkum, og vit vegleiða tær.
Fígging
Fakturafígging
Flestu kundar sum ynskja fakturafígging, eru seljarar og keyparar av fiski, sum handla fisk millum lond. Onnur, sum ikki handla fisk, eru tó eisini málbólkur fyri tænastuni. Við eini fakturafígging fær seljarin, beinanvegin hann fakturerar, til umleið 80% av fakturaupphæddini útgoldna. Restupphæddin verður goldin, tá fakturin er goldin av keyparanum.
Fyrimunir við Fakturafígging eru m.a. skjótleiki, tí seljarin fær pengar samstundis, sum hann fakturerar. Harafturat betrar fíggingin um gjaldførið hjá felagnum, tí størri parturin av fakturanum verður útgoldin beinanvegin sum fakturin verður sendur kundanum.
Allir fakturar og allar fakturaupphæddir verða ikki altíð fíggjaðar. Keypararnir skulu vera tryggjaðir, og tryggingin er avmarkað til ávísa upphædd fyri hvønn keypara.
Fakturafígging er ein rímuliga kostnaðarmikil fígging.
Tú skalt rinda fyri:
- Kassakredittavtaluna
- Fakturafíggingina
- Umsetningin
- Trygging av debitorum
- at fakturin verður transporteraður til Eik
Bílegg
Nýggjur kundi
Gerst kundi í Eik - tað er skjótt og lætt.


text:
- Tíðindi, mentan og ítróttur
Hoyvíkssáttmálin: Loysn ella uppsøgn
Tak niður
Fæst Hoyvíkssáttmálin ikki at virka eftir endamálinum, so er betri, at hann verður settur úr gildi.
Tað sigur Poul Michelsen, landsstýrismaður.
Hesi 10 árini, Hoyvíkssáttmálin hevur verið í gildi, hava íslendingar økt sín útflutning til Føroya nógv, samstundis sum føroyski útflutningurin til Íslands hevur staðið í stað av forðingum av ymsum slag.
Tí skal ein loysn finnast, ella skal sáttmálin sigast upp, eru greiðu boðini frá landsstýrismanninum.
Sí eisini


text:
Fiskivinnustovan hevur við skrivi til sýslumenninar boðað frá, at Risso springari, fyrstu ferð varð sæddur í føroyskum sjógvi í 2009. Risso springari er ikki á listanum yvir hvalasløg, ið loyvt er at veiða samb. kunngerð nr. 19 frá 1. mars 1996. Talan er um friðaðan hval, og tí eigur Risso springari ikki at verða veiddur.
Fiskuvinnustovan skrivar, at lķtil kunnleiki er um lķvfrųšina hjį Risso springara ķ Noršurhųvum, eingin stovnsmeting er gjųrd og tķ er óvist, um taš er buršardygt at veiša hetta hvalaslag. Neyšugt er at nżta fyrivarnismeginregluna. Tķ eru ķ lųtuni ongan ętlanir um at broyta kunngeršina, so veiša veršur loyvd.
Heitt veršur į sżslumenninar um at įset tiltųk til tess at tryggja, at Risso springari ikki verša hildnir til ķ Fųroyum. Um ivamįl er um hvalaslag, eiga sżslumenn at venda sęr til Nįttśrugripasavniš fyri at fįa stašfest, hvat slag, talan er um, og um talan mųguliga er um frišašan hval, įšrenn hvalirnir verša dripnir.
Her er enska śtgįvan av upplżsingunum um Risso Dolphin, sum er frišašur hvalur og tķ eigur Risso springari ikki at verša veiddur:
last updated 7/15/00
Whale Web copyright 1996-2000
Questions? Comments? Corrections?
Please send us mail!
kasatka@whale-web.com
keet@whale-web.com


text:
Kvøldseta í Skjólinum 31. januar
Mikukvøldið 31. januar kl.19:30 er aftur ein kvøldseta í Skjólinum og øll eru hjartaliga vælkomin.
Hesa ferð seta vit sjóneykuna á, hvat tað er, sum vit – sum einstaklingar, familjur og samfelag – kunnu gera betri fyri tey, ið hava tað truplast!
Mong hava tað trupult heilt frá barnaárum og liva síðan ígjøgnum eitt kaotiskt lív. Talan er um trupulleikar, ið raka heilar familjur.
Til kvøldsetuna fáa vit vitjan av tveimum, ið hava havt nógv við útsett menniskju at gera.
Djóni Nolsøe Joensen er núverandi tingmaður hjá Javnaðarflokkinum. Hann hevur áður starvast í nógv ár á Barnaheiminum, og hevur við egnum eygum sæð, hvussu nógvar familjur stríðast og hvussu trupult tað er at venda eini gongd – einum rusjubanatúri – niður í gjøgnum sosialu løgini.
Anna Háberg starvast í dag á starvsfólkadeildini hjá løgregluni, men hevur í nógv ár frammanundan arbeitt í Mjørkadali, og hon hevur tí sera drúgvar royndir við fólki, sum hava tað sera svárt, og hava tað trupult við at fóta sær í einum samfelag, ið koyrir skjótari og skjótari.
Komið verður m.a. inn á misnýtslu og kriminalitet.
– Hvussu møta vit best hesum menniskjum?
– Hvussu byrtist vón?
Anna Háberg og Bjarni Jøkladal syngja og spæla nøkur løg eisini.
Øll eru hjartaliga vælkomin
Tags:


text:
Kunngerð kommunuval týsdagin 8. november 2016
Hervið verður gjørt kunnugt, at atkvøðugreiðslan til kommunuvalið
týsdagin 8. november 2016
í Hvannasunds kommunu fer fram í skúlanum á Fossánesi frá kl. 10.00 til kl. 20.00 ella so leingi veljara møta uttan steðg.
Brævatkvøður:
Sjófólk og onnur, sum ikki rokna við at vera heima valdagin, og veljara sum
eru burturstaddir uttanlands, kunnu greiða brævatkvøðu í fyrsta lagi 4. mánaðir
áðrenn valdagin.
Í øðrum førum skal brævatkvøðan verða avgreidd í fyrsta lagi 1 viku áðrenn valdagin, tað er 1. november 2016, og í seinasta lagi 7. november 2016 við at venda sær til kommunuskrivstovuna telefon 45 20 07 ella 73 58 99
Kommunuskrivstovan hevur opið týsdag, mikudag og hósdag frá kl. 09.00 til kl. 14.00
Heimaval:
Veljara, ið vegna sjúku ella annað, ikki kunnu koma á valstaði, kunnu velja heima í seinasta lagi 7. novembur við at venda sær til kommunuskrivstovuna og boða frá hesum áðrenn kl. 16.00 mánadagin tann 7. november 2016.
Valkort:
Valkort skulu nýtast til valavgreiðsluna og verða send út við postinum til allar
veljarar, ið standa á vallistanum. Um onkur, sum heldur seg hava atkvøðurætt,
ikki hevur fingið valkort, ella okkurt annað er komið skeivt fyri, skal verða
sagt kommunuskrivstovuni frá sum skjótast.
Minnist til at hava valkortið við á val.
Valnevndin fyri Hvannasunds kommunu, 25. oktober 2016.
Súsanna K. Christiansen, formaður


text:
Sunnukvøldið 22. november 2009 kl. 18:00 fer Charley Pride á pallin í Ítróttarhøllini á Hálsi í Havn. Samstundis hevur Hallur Joensen útgávukonsert við einum nýggjum føroyskum Charley Pride sangi. Tað eru HB-Stuðlar, ið skipa fyri stóru countrykonsertini, har eisini beiggi Charley Pride, Stephen, og sonurin Dion, fara at framføra egnar sangir.
Eins og snella, lívflýggj og hýsa, er navnið Charley Pride ein inngrógvin partur í teirri føroysku orðabókini, sum enn livir millum grótlagaðar permur á bygd. Ja, vit kunnu fara innar í kovar í somu langfarabygdum og finna Charley Pride millum salt, grýn og aðra húsarhaldsvøru. Tí tað er júst tað, ið Charley Pride er í Føroyum – húsarhaldsvøra. In the Middle Of Nowhere á sjógvi og landi, her vit royna at búleikast.
Tað vóru langfaramenn, sum longu í sekstiárunum góvu okkum ikki bara fisk, men eisini dagsins grammofonplátur. Í Klaksvík varð sagt, at plátufongurin var hin fyrsti, ið kravdist á borðið. Síðani varð spurt um veiðuna og hvussu túrurin annars hevði verið.
Hóast langfaranøvnini vóru fleiri, er Charley Pride tað navn, ið hevur hildið sær longst. Eftir føroyskari alin er hann størsta countrystjørnan, ið vitjar herheima.
Umframt samanrenningin við føroyska sjóvinnusøgu og gerandislívið á bygd, er Charley Pride eisini sjáldsamur í aðrar mátar.
Countrytónleikur er sprottin millum hvít og fátøk verkafólk á bygd í Amerika. Darvandi kjølfestið hjá undangongufólkum í hesum karga fjallalendi, ið stoytir seg oman av Appalachufjøllum og út í Atlantshav, var í mong ár eitt trongskygni, ið skapti besta gróðrarbotn fyri Ku-Klux-Klan og øðrum býttiskapi.
Men tá Chet Atkins, ið skapti hitt mjúka ljóðið úr Nashville, varnaðist ríku og djúpu røddina hjá Charley Pride í 1965, gjørdi hann straks sáttmála millum RCA og fyrsta afro-amerikanska sangaran av týdningi.
Fyrsta stakplátan The Snake Crawls at Night kom við ársbyrjan 1966 og stutt eftir kom Before I Met You, sum ivaleyst øll duga at murra.
Tá Charley Pride stóð á palli í Grand Ole Opry í 1967, vóru 42 ár liðin síðani DeFord Bailey spældi munnhørpu á sama staði. Ímeðan hevði eingin amerikanskur nekari verið á gátt í countryháborgini í Nashville.
Í 1969 streyk Charley Pride upp á allar tindar við All I Have to Offer You is Me. Frá hesum sangi, og fram til Every Heart Should Have One í 1984, varð hann 36 ferðir nummar eitt. Mest sjáldsom vóru tó árini 1969-71, tá Charley Pride samstundis var nummar eitt við átta ymsum sangum: All I Have to Offer You Is Me, I'm So Afraid of Losing You Again, I Can't Believe That You've Stopped Lovin' Me, I'd Rather Love You, Is Anybody Goin' to San Antone?, I Wonder Could I Live There Anymore?, I'm Just Me og Kiss an Angel Good Morning, sum er eyðkennissangurin hjá Charley Pride.
Og sum amerikumenn plaga at siga: The rest is history.
Eftir at 71 ára gamli Charley Pride í summar sang fyri Obama í Hvítu Húsunum, kunnu vit sama ár uppliva henda sjáldsama sangara á heimavølli. Tað verður sunnukvøldið 22. november 2009 kl 18:00, tá HB-Stuðlar skipa fyri einum countrykvøldið, sum er second to none.
Hallur Joensen fer at hava útgávukonsert við egnum orkestri. Úrvalið er fyrst og fremst úr nýggju fløguni Smíl, har seks nýggir sangir eru, sum føroyingar hava skrivað. Og aftur á hesari fløgu tekur Hallur tráðin upp eftir Charley Pride. Meðan Martin Joensen týddi Kiss an Angel Good Morning til føroyskt á fyrru fløguni, so hevur hann hesaferð týtt Crystal Chandeliers.
Stephen Pride, ið er beiggi høvuðsnavnið, fer at framføra egna konsertskrá, eins og sonur Charley’s, Dion Pride.
Tá høvuðsnavnið Charley Pride loksins kemur á pallin at syngja við egnum orkestri, verður tað undirhald í hálvan annan tíma. Ella eina fótbóltslongd, sum tey siga í HB-Stuðlum, bara uttan hálvleik. Konsertin verður á tremur við klassikarum og nýskrivaðum sangum og nú jólini verða í hondum fer Charley Pride eisini at syngja jólasangir.
So nú fer hvør fjøl á flot at hoyra country á Hálsi!


text:
ProWord
Var tú signaður av at lesa fylgjandi?
Frelst til at tæna!”Vil nakar tæna Mær - hann fylgi Mær! Og har sum Eg eri, skal eisini tænari Mín vera! Um nakar tænir Mær - hann skal Faðirin æra”. Jóh. Ev. 12,26.
Tænarar fylgja Harranum: Hvør tann, sum tænir mær, má fylgja mær...
Harrin Jesus sigur staðiliga, at tænarar hansara mugu fylgja honum! Tað er ongantíð rættur tænarans at gera, sum hann vil. At fylgja Kristusi er at verða leiddur av Anda hansara, at taka avgerðir saman við honum, at liva fyri hann, at gera tað, sum hann vil hava okkum at gera.
Tá ið vit lesa í nýggja testamenti, umboða tænarar vanliga grikskar doulos (trælir) ella diakonir (hjálparar). Hetta er sostatt sama merking. Bæði orðini merkja ein mann, sum er undir einum øðrum. Vit eru keypt at tæna meistaranum.
Hvat arbeiði setur Harrin Jesus tænarar sínar at gera? Hann setur teir at tæna felagstænarum teirra og vil, at teir eru villigir at gera hvat sum helst, hvat tað nú kann kosta.
Tænarar eru har, Jesus virkar... og har eg eri, skulu tænarar mínir eisini vera.
"Faðir Mín arbeiðir líka til nú; Eg arbeiði við." Jóh. 5,17 Tí vit eru smíð Hansara, skapt í Kristi Jesusi til góð verk, sum Gud frammanundan hevur lagt til reiðar, at vit skuldu liva í teimum. Efesus 2,10.
Gud virkar í heiminum! Vit kunnu og vilja arbeiða við. Tænasta er ikki bara fyri “Harrans tænarar” ella tey, sum hava verið á bíbliuskúla. Um vit bíða ella bert seta lít okkara til tey, fremja vit ógvuliga lítið.
Tænarar verða ærdir av Gudi... Faðir mín vil æra tann, sum tænir mær.
Tá ið vit tæna Gudi við gleði, spenningi og eldhuga, vil hann æra okkum. Tað er ongin heiður her á jørð, sum kann samanlíknast við tað. Tey, sum tæna, skal Gud æra.
Tann stóri fiólspælarin Paganini tilskrivaði býnum Genoa ómetaliga góðu violin sína, treytað av, at tað aldri skuldi spælast upp á hana. Viðurin í slíkum ljóðføri heldur sær betur, tá ið lóðførið verður brúkt, men verður tað lagt til síðis, spillist tað. Fantastiska fiól Paganini´s er í dag uppetin av ormi og dugir bara sum fornminni. Tá ið ein trúgvandi sigst undan at tæna, verða evni hansara at tæna niðurbrotin.
Tænarar fylgja Harranum! Tænarar finnast, har Jesus virkar! Tænarar vilja verða ærdir av Gudi!


text:
Fægst tap av skipsóhappum í tíggju ár
Ein uppgerð frá tryggingarfelagnum Allianz yvir óhapp á sjónum í 2016 vísir, at 85 stór skip í alheims høpi vórðu rakt av óhappum í fjør. Hetta var ein afturgongd upp á 16 prosent í mun til 2015 og lægsta talið í tíggju ár. Menniskjanslig mistøk og vánaligt viðlíkahald elvdu til tap upp á 1,6 miljardir dollarar.
”Manningarósketni og ov lítið viðlíkahald eru tvey øki, ið økja nógv um vandan fyri óhappum. Serliga um reiðaríini velja at fáa sær manningar við minni royndum og venjing ella velja at útseta viðlíkahaldsarbeiði longst møguligt til tess at spara pengar”, sigur Duncan Southcott, stjóri fyri havgransking hjá Allianz Global Corporate & Specialty.
Allianz ávarar um, at teldutrygdin á frálandsskipum ikki má falla í órøkt, hóast útbúgvingar- og viðlíkahaldsjáttanirnar eru undir trýsti. Mett verður, at 80 prosent av brotunum á teldutrygdina á frálandsøkinum stava frá mistøkum hjá meðarbeiðarunum. Tí er manningarútbúgvingin týdningarmikil á øllum stigum til tess at forða fyri hacking ella innbrotum í teldukervi.
Farmaskipini stóðu fyri umleið einum triðingi av tapunum í fjør. Teimum í hølunum komu fiskiskip, ferðamannaskip, ro-ro skip, sleipibátar og gasstangaskip. Skipbrot vóru størsta orsøkin til tap. Harnæst kom illveður. Eldsbrunar og spreingióhapp hækkaðu eitt sindur samanborið við árið fyri.
Allianz vísir á stóru framstigini, sum rávørutangaídnaðurin hevur gjørt seinastu árini. Bert 15 skip eru farin fyri skeyti seinastu 15 árini av óhappum, og onki yvirhøvur seinastu tvey árinir.
Landafrøðiliga hendu flestu tapini í landsynningspartinum av Asia. Tey umfataðu 23 skip, umleið ein fjórðing av samlaða talinum. Miðjarðarhavið kom á øðrumplássi. Eystari partur av Miðjarðarhavsøkinum varðveiddi sítt fyrstapláss fyri øll sløg av óhappum, herundir maskinskaðum.
Kelda: Maritime Executive


text:
Skúlabarnaflutningur
Skúlabarnaflutningur er samskipaður við koyringina hjá Olaf Joensen.Busurin koyrir kl 7.30 úr Kunoy og Haraldssundi kl 7.40.síðani vera skúlabørnini avheinta tá tey eru liðugu í skúla í Klaksvík.Kunoyar Kommuna rindar bert fyri flutningin av børnum frá 5 flokki.
Skipað eru eisini fyri flutningi av børnum, ið eftir skúlagongd við skúlarnir í kommununi fara í frítíðarskúlina.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Leys størv
Ph.d. er stytting fyri philosophiae doctor (tað er doktari í filosofi). Hetta er ein 3 ára granskaraútbúgving, sum í dag er kravd fyri at kunna fáa starv sum granskari á universitetum og granskingarstovnum. Eisini fleiri virkir, serliga tey sum arbeiða við menning av nýggjum vørum og tænastum, seta fólk við ph.d.útbúgving í starv.
Fólk verða vanliga sett í eitt 3 ára starv hjá einum universiteti, einum sektorgranskingarstovni ella á einum virki og innskrivað til lestur við eitt universitet. Tað ber til at søkja um at verða innskrivað/ur til ph.d.lestur á Fróðskaparsetrinum. Í sambandi við umsóknir um stuðul og annað, verður hetta 3 ára skeiðið og arbeiðið vanliga kalla ein ph.d.-verkætlan ella ein granskaraútbúgving.
3 ára ph.d. útbúgving byggir omaná 3 ára Bachelor og 2 ára Master- ella kandidat útbúgving, og verður ofta kallað 3+2+3.
Ph.d.-nám á Fróðskaparsetri Føroya
Fyri at verða tikin upp til ph.d.-nám á Fróðskaparsetri Føroya skalt tú hava lokið masternám (kandidatnám), sum er viðkomandi fyri ph.d.-námið, sum tú ætlar tær undir. Tú skalt skriva eina lýsing av ph.d.-verkætlanini og fáa fígging til hennara.
Fígging
Fíggingina kanst tú eitt nú søkja Granskingarráðið um at fáa www.gransking.fo. Fíggjarætlanin í teirri umsóknini má vera góðkend á Fróðskaparsetrinum, áðrenn tú sendir umsóknina inn – serliga um talan er um, at Setrið skal vera við til at fíggja ph.d.-verkætlanina.
Umsókn til ph.d.-nám
Byrja tí í góðari tíð, at fyrireika umsóknina – eitt nú eitt hálv ár undan freistini, og set teg í samband við Fróðskaparsetrið fyri at fáa nærri vegleiðing til umsóknina.
Les kunngerðina um ph.d.-lestur á Setrinum væl og virðiliga.
Ph.d. ritgerð til próvdømingar
Søkir tú um at Fróðskaparsetrið tekur ímóti og próvdømir eina ph.d.-rigerð, sum tú hevur skrivað, uttan at hava verið innskrivaður til ph.d.-nám, kanst tú gera tað eftir § 6 í kunngerðini. Tá skalt tú skriva eina frágreiðing um, hvussu tú hevur ognað tær tann kunnleika og teir førleikar, sum eru nevnd í ph.d.-kunngerðini § 3, stk. 1-3.


text:
Løgtingsvalið 1998
Løgtingsvalið1998 varð hildið hin 30. apríl 1998. Valið var tað higartil besta nakrantíð hjá Tjóðveldisflokkinum, sum gjørdist størsti flokkur á Tingi og fekk eina framgongd við meira enn 10 prosent (og heili fýra tingmenn/kvinnur). Javnaðarflokkurin og Fólkaflokkurin fóru báðir framm við tveimum tingfólkum hvør. Harafturímóti misti Sambandsflokkurin tvey tingfólk, meðan Kristiligi Fólkaflokkurin (Framburðsflokkurin) og Verkamannafylkingin fingu ein so dyggan smeit, at ongin teirra nakrantíð stillaði upp aftur til val. Valið slóðaði vegin fyri fyrru stjórnini hjá Anfinni Kallsbergs, sum var ein samgonga við hesum flokkum: Fólkaflokkurin, Tjóðveldisflokkurin og Sjálvstýrisflokkurin.
Úrslit[rætta | rætta wikitekst]
- Atkvøðurætt høvdu: 31 609
- Upptaldar atkvøður: 27 876
- Valluttøka: 88,2 %


text:
[This text is not available in English]
Ræst húsast sum kunnugt í Nýggjustovu har bæði J.C. Svabo og V.U. Hammershaimb hava búð, og tí fara vit at gera okkurt serligt á Móðurmálsdegnum tann 25. mars - føðingardagin hjá Hammershaimb.
Vit hava fingið málfrøðingar at hugleiða um føroyska málið, siðbundnan mat, rávørur og matlist. Harumframt vera hvørt kvøld stuttir upplestrar um Nýggjustovu og móðurmálið.
Mikukvøldið 22. mars
Hóskvøldið 23. mars
Fríggjakvøldið 24. mars
Leygarkvøldið 25. mars
Øll kvøld kann borð bíleggjast frá kl 18-22
Matskrá 695,-
Matskrá við natúruvíni, øl & sjerri 1100,-
Matskrá við øllum 1300,-
Matskrá við djús 900,-


text:
Tinglýsingin tekur sær av øll tinglýsingarmál og leysafæ. Hevur tú tørv á at tosa við starvsfólk á tinglýsingar deildini, ber til at seta seg í samband við tey á tlf. 358020 millum kl 10 og 14, ella senda ein teldupost til tinglysing@us.fo.
Her ber til at lesa meir um Tinglýsing.
Matrikul deildin ger matrikulerar uppmátingar, sundurbýtið, útskifting og málsviðgerð. Hevur tú tørv á at tosa við starvsfólk á matrikul deildini, ber til at seta seg í samband við tey á tlf. 342400.
Her ber til at lesa meir um arbeiði hjá Matrikul.
Deildin Kort og skráir ger m.a. myndakort og umsitur skráir sum t.d. adressuskráin. Tú kann fáa samband við Kort og skráum á tlf. 342400.
Her ber til at lesa meir um Kort og skráir.


text:
NAVNABROYTINGAR: Eftir avgerðina fyri kortum hjá Staðarnavnanevndini um at broyta seks av føroysku bygdanøvnunum, er Landsverk nú farið undir at broyta skeltini, so umrøddu bygdir verða stavaðar í tráð við niðurstøðuna hjá Staðarnavnanevndini
Mentamálaráðið hevur nú váttað og góðkent avgerðina hjá Staðarnavnanevndini, og tí er Landsverk farið undir at broyta nøvnini á teimum vegaskeltum, har tær seks bygdirnar eru nevndar.
Tað merkir, at Ánir nú eita Ánirnar, Hellur eita Hellurnar, Skáli er blivið til Skála, Kolbanargjógv er broytt til Kolbeinagjógv, Lambi til Lamba og Haldarsvík eitur nú Haldórsvík.
Millum manna hevur verið stór ósemja um, hvussu ávísar bygdir eiga at verða stavaðar, og tí fekk ein Staðarnavnanevnd til uppgávu at taka endaliga avgerð um bygda- og staðarnøvn. Nýggja nevndin skuldi taka atlit at føroyskari rættskriving, men eisini at málsligum uppruna, lokalari nýtslu og bygdamálseyðkenni.
Fólk á Landsverki hava í hesum døgum verið úti og rættað skeltini sambært nýggja staviháttinum, sum er ásettur av Staðarnavnanevndini og góðkend av Mentamálaráðnum.


text:
Vælkomin á Sjúklingahotellið Tórshavn
Vit vilja okkara besta fyri at tú finnur teg væl til rættis í meðan tú ert á hotellinum.
Tú ert vælkomin at spyrja teg fyri í Leiðbeiningini. Tørvar tær hjálp til røkt ella flutning, set teg so í samband við okkara sjúkrarøktarfrøðingar í Leiðbeiningini.
Niðanfyri kanst tú lesa um praktisk viðurskifti, viðkomandi fyri teg meðan tú ert her.
Komudagur
Tá tú kemur á Sjúklingahotellið Tórshavn tekur ein sjúkrarøktarfrøðingur ímóti tær og vísir til rættis um praktiskar umstøður.
Tú verður biðin um at boða sjúkrarøktarfrøðinginum frá, nær viðgerð ella kanningar eru skrásettar, soleiðis at vit kunna samskipa felags-flutning til viðgerðarstøðini fyri teir sjúklingar, sum ikki kunna ganga ella taka buss/tok.
Vinarliga kunna teg um, hvussu leiðin gongur til viðgerðarstaðið við buss ella toki. Vit hava vegleiðingar til øll viðgerðarstøð og hjálpa gjarna við hesum.
Um tit ikki sova á Sjúklingaheiminum eina nátt, vinarliga sigi frá á skrivstovuni.
Vælkomstsamrøða
Miðja verður ímóti at hava eina vælkomtssamrøðu við teg innan 24 tímar eftir komu.
Leiðbeining
Leiðbeiningin er opin millum kl. 07-23.00.
Vaktarskifti er millum kl. 7.30 og 8.00 um morgunin og aftur kl. 15.00 til 15.30, og í hesum tíðarskeiðum er leiðbeiningin stongd. Sjúkrarøktarfrøðingur kann tó altíð hittast á lokal 424 ella 454.
Um náttina er lokal tlf. nr. 433 ella 77336433.
Lyklar
Tú fært ein lykil, sum er til kamarið og ein chip til úthurðina. Minst til at avlevera lykilin við fráferð.
Upprudding og reingerð av kamari
Stovugenturnar byrja at gera kømør klár kl. 8,00 um morgunin. Tú verður biðin um at vera uppi, soleiðis at tær kunnu sleppa framat.
Vit vænta, at tú so vítt møguligt sjálv/ur reiðir songina og ruddar eftir tær. Undantikin eru sjúklingar, ið ikki megna hettar.
Skift verður á seingini aðru hvørja viku. Hjá sjúklingum eftir tørvið.
Í vikuskiftinum verða bert felagshølini reingjørd, um annað ikki er avtalað.
Hevur tú spurningar, so vend tær til stovugenturnar ella sjúkrarøktarfrøðing.
Um tú skalt verða á sjúklingaheiminum í longri tíð og sjálv/ur hava hug at halda kamarið, ber til at fáa reingerðingsevnir og -lutir inn á kamarið.
Vend tær til stovugenturnar.
Veking
Veking kann bíleggjast á skrivstovuni til kl. 22.00.
Um tygum skulu upp áðrenn kl. 7.00, kunnu tygum lána ein vekjara
Hondreinføri
Vit heita á øll búgvandi um at vaska hendur áðrenn fari verður til felagsmáltíðir, umframt sum heild at vísa gott hondreinføri, orsakað av at nógvir sjúklingar hava niðursetta immunverju.
Hándsprit er at finna í matstovuni.
Peningur, ferðaseðlar og annað
Vit kunnu goyma pening, ferðaseðlar og aðrar virðislutir fyri tygum í pengaboks á skrivstovuni.
Royking
Á Sjúklingaheimið er roykfrítt umráði. Her búgva sjúklingar, ið ikki mugu útsetast fyri royk. Tað er tí umráðandi, at tygum ikki roykja á kamarinum. Roykjast kann bert uttanfyri.
Rusk
Á endanum á gonguni er eitt rúm við einum svørtur ruskposa til vanligt rusk, tó ikki glas, nálir ella annað hvast. Alt rusk skal vera í einum afturlatnum posa, áðrenn tað verður koyrt í ruskposan.
Stórar pappeskjur skula klappast saman og stillast inn í sama rúm. Her er eisini ein linnedposi til skitið linned.
Nálir og annað hvast skal handast sjúkrasystrini á skrivstovuni.
Fráferð
Tað er umráðandi, at tú gevur skrivstovuni boð beinanvegin, tá tú veitst, nær viðgerðin ella kanningar eru lidnar.
Um pláss er, ber til at búgva á Sjúklingaheiminum til dagin eftir.
Avvarðandi verða eisini biðin um at siga frá, nær farið verður heimaftur til Føroya.
Skrivstovan syrgir fyri at bíleggja pláss fyri teg.
Til Kastrup Lufthavn
Vit skipa fyri felagsflutningi til flogvøllin. Farið verður av Sjúklingahotellinum umleið 2½ tíma áðrenn flogi verður.
Fyri at kamarið kann gerast klárt til næstu gestirnar, verður tú biðin um at vera liðug/ur kl. 10.00, so stovugenturnar kunnu sleppa inn at gera reint.
”Skiftast”-skelti, ið liggur á kamarinum, verður tú vinarligast biðin um at leggja á songina við fráferð.
Um tú ikki hava orku at fara úr kamarinum kl. 10.00, vend tær til sjúkrarøktarfrøðing.
Sí faldara Leiðbeing til sjúklingar ið fara uttanlands


text:
Á Ferðavinnustevnuni 16. mars skjýtur Ferðavinnufelagið ferðavinnuárið 2018 ígongd. Endamálið í ár er at birta til íblásturs í mun til teir ferðavinnumøguleikar, ið kunnu verða kring landið. Hetta verður gjørt við føroyskum og íslendskum framløgum, ið hava til endamáls at vekja íblástur og kasta ljós á teir møguleikar og ágóðar ferðavinnan kann hava við sær.
Dagurin verður skipaður við einum seinnapartstiltaki og veitslu um kvøldið, tá ið eisini heiðursbrøv verða handað. Málið er, at farið verður heimaftur við nýggjum íblástri og einum størri netverki enn frammanundan.
Føroysku framløgurnar verða um Gjáargarð, Heimablíðni við Onnu og Óla og Rib62. Íslendsku fyrilestrahaldararnir koma fra Visit North Iceland, Saga Travel og Bókun.
- Seinnapartstiltakið er frá kl. 15.30 – 18.30
- Veitslan er frá kl. 19.00 – 02.00
Luttøkukostnaður:
Limir í Ferðavinnufelagnum:
- Kr. 400,- fyri hvønn luttakara um dagin
- Kr. 995,- fyri luttøku um dagin og kvøldið
Luttakarar sum ikki eru limir í Ferðavinnufelagnum:
- Kr. 800,- fyri hvønn luttakara um dagin
- Kr. 1.795,- fyri luttøku um dagin og kvøldið
Ferðavinnustevnan er fyri øll, sum virka í ferðavinnuni.
Latum okkum skjóta ferðavinnuárið 2018 ígongd saman á Ferðavinnustevnuni tann 16. mars.
Tilmeldingarfreistin er 14. mars 2018.
Melda til dagin og veitsluna her


text:
ICES hevur latið tilmæli fyri hvussu nógv kann fiskast av norðhavssild, svartkjafti og makreli komandi ár. Talan er um eina hækking í øllum kvotunum í 2017 frá gott 20% fyri makrel, 73% fyri svartkjaft til heili 104% fyri norðhavssild.
Talvan undir vísir mest loyvdu burðardyggu veiðu (í túsund tonsum) fyri uppsjóvarfisk í 2017.
Tilmælini frá ICES kunnu lesast her: sild, svartkjaftur og makrelur
Tað eru fleiri orsøkir til hækkingarnar í hesum trimum stovnunum í ár í mun til í fjør.
Norðhavssild
Stóra hækkingin av norðhavssild kemst serliga av, at norsku kanningarnar av gýtingarstovninum í mars 2015 og 2016 nú eru við í stovnsmetingini, við tí úrsliti at gýtingarstovnurin verður mettur meir enn ein triðing hægri enn frammanundan. Av tí at stovnurin í fjør var mettur at vera undir lívfrøðiliga burðardygga markinum nevnt Bpa ella Btrigger, var veiðitrýstið lutfalsliga minni enn um stovnurin var oman fyri hetta markið. Tí var veiðitrýstið í 2016 sett til 0.06 meðan nú, tá stovnurin er komin upp á burðardygga markið, kann veiðitrýstið aftur hækkast til 0.124 sambært umsitingarætlanini fyri norðhavssild. Tí hækkar mest loyvda veiðan meira enn bert hækkingina í gýtingarstovninum. Hóast ógvusliga hækking í tilmældu veiðuni, er gýtingarstovnurin enn í minking vegna væntandi tilgongd og verður mettur at fara undir lívfrøðiliga markið næsta ár. Eingin góður árgangur er komin undan síðani 2004, men ábendingar eru um, at 2013 árgangurin verður miðal góður – tað fara komandi árini at vísa.
Svartkjaftur
Fyri svartkjaft eru serliga tvær orsøkir til stóru hækkingina. Fyrst og fremst er tað vegna sera góða tilgongd seinastu fýra til fimm árini, serliga árgangirnir 2013 og 2014 eru góðir, og hesir koma inn í fiskiskapin komandi ár. Síðani er tað stóra niðurgongdin í stovnsmetingunum í fjør, sum kemst av at úrslitini frá akustisku kanningunum av gýtingarstovninum í apríl 2015 vóru sera lág. Kanningarnar í 2016 vóru á sama støði sum í 2014, við tí úrsliti at metingin av stovninum hækkaði aftur tá stovnsmetingarnar vóru gjørdar í ICES ár.
Makrelur
Hækkingin í tilmælinum fyri makrel er serliga grundað á úrslitini frá yvirlitstrolingunum eftir makreli í summar, sum vísa eina hækking og eru á sama støði sum í 2014. Lækkingin í fjør komst serliga av eini lægri meting frá makrelkanningunum í 2015. Eisini hevur tilgongdin av makreli verið sera góð tey seinastu árini, undantikið 2013-árgangin. Gýtingarstovnurin er vaksin seinastu árini hóast nógva fiskiskapin, serliga av góðu tilgongdini. Eggteljingar av makreli frá í ár vísa hinvegin eina niðurgongd av stovninum, hóast munandi meira gýting var í norðaru økjunum, m.a. í føroyskum øki, enn í undanfarnu kanningunum. Tað vísir seg, at stovnsmetingarfrymilin leggur minni dent á kanningarúrslitini og størri dent á fiskiskapin, tá kanningar sum eggteljing og yvirlitstroling vísa hvør sína gongd av stovninum. Umframt lívfrøðiligu gongdina í stovninum, er ein rætting gjørd av stovnsmetingunum frá í fjør, sum førdi til 14% hækking í gýtingarstovninum. Hetta er tikið við í stovnsmetingunum í ár. Feilurin var at vísitøl frá tilgongd í Norðsjónum ikki vóru røtt, og hetta førdi við sær at tilmælið av makreli í fjør varð 100 túsund tons ov lágt.
Jan Arge Jacobsen
Havstovan


text:
Sloan kemur til F°roya ľ 1865
William Gibson Sloan ľ Gamli Sloan ľ kemur til F°roya ß fyrsta sinni Ý 1865. Hann er ˙r Skotlandi. Ta gerst so vi og vi skilligt fyri honum, at her er talan um eitt kall frß Gudi.
26 ßra gamal, 28. mai 1865, hevur hann gj°rt av at fara til F°roya. Tann dagin skrivar hann Ý dagbˇk sÝna:
Viurskiftini Ý F°royum hava ligi mŠr tungt ß hjarta. Eg havi hoyrt, at har b˙gva umlei 8.000 fˇlk, og einir 700 hetlendingar royna har at kalla alt summari, eisini fransar og bretar, so einir 1.000 ˙tlendingar munnu seta inn har ß hv°rjum ßri. Framvegis skilji eg, at einki tr˙boanarvirki er har Ý oyggjunum, og bert nakrir fßir lutherskir prestar eru til alt fˇlki ...
Fer Sloans til F°roya er ikki vi vanligum feramannaskipi, men vi lÝtlari hetlendskari fiskislupp. Endamßli vi ferini er at prŠdika Jesus. Boskapurin er greiur: Frelsan er av nßi eina, og hon fŠst bert vi at tr˙gva ß Jesus Kristus og fullgj°rda verk Hansara ß Golgata krossi (Jˇh. 3.16). Dˇpur og gˇ verk frelsa ongan (Ef. 2.8-9); men tann, sum tekur Ýmˇti gßvu Guds, verur frelstur av nßi til at gera gˇ verk (1. PŠt. 2.12).
Sloan er tr˙lovaur tr˙gvandi gentu Ý Skotlandi, ßrenn hann kemur til F°roya. Men hon er ikki huga at fara vi honum til F°roya, og heldur ikki dßmar henni, at hann fer ˙t Ý hetta virki uttan at hava naka tr˙boanarfelag aftan fyri seg og onga tÝmiliga trygd Ý l°n og undirhaldi. Ta spurdist tÝskil einki burtur ˙r tr˙loving teirra.
Les meira... (Sloan ferast kring oyggjarnar ľ 1865 til 1914)


text:
Karavella Marionett-Teatur er eitt einkvinnu-marionett-teatur, sum hevur leitað sær aftur til røturnar av marionettleiki í Evropu: Eitt leikhús við snóradukkum, sum ferðast kring alt landið at hava framførslur.
Í løtuni er leikurin “Dansa so væl og leingi” eftir Rakel Helmsdal á skránni. Leikurin er fyri øll frá 7 til 97 árum. Frumsýning var 10. apríl 2016 í Norðurlandahúsinum.
Les meira um leikin her.
Til ber at bíleggja eina sýning út á tín stovn. Karavella Marionett-Teatur ferðast um alt landið. Ring á tlf. 216596 ella skriva til rakel.helmsdal@gmail.com.
Seinasta leikverk var Veiða vind. Leikurin varð bygdur á tónleikaævintýri eftir sama navnið, sum Rakel Helmsdal skrivaði søguna til, Kári Bæk gjørdi tónleikin og Janus á Húsagarði myndirnar til. Verkið var fyrstu ferð framført av Føroya Symfoniorkestri í 2011. Sama orkestur bílegði søgu og tónleik. Bókadeildin gav bókina út um sama mundið.
Leikurin er um trý systkin ein apríldag, har alt kann henda, bæði í veðrinum og í hugflogum. Líltibeiggi hittir bæði álvagentu, bjørn, ørn og dreka, men hvør eru hesi í veruleikanum? Og hvar eru tey smáu systkini, tá stóribeiggi raknar við og fer út at leita eftir teimum?
Seinasta sýningin varð á Ólavsøku 2014. Sýningar fara helst aftur at verða at hesum leiki, men ikki fyribils kortini.
Hesar leikir hava verið á skránni síðani leikhúsið varð sett á stovn:
Til ber at bíleggja eina sýning av leikinum, sum í løtuni er á skránni. Les meira HER.
Fakta um leikhúsið kanst tú lesa HER.
Nógvir bloggpostar eru um leikhúsið og leikirnar, trýst HER, at lesa onkrar av teimum.